Ecansya (Capecitabine Krka) (capecitabine) – Produktresumé - L01BC06 – RXed.eu | DA\nHjem / E / Ecansya (Capecitabine Krka)\nEcansya (Capecitabine Krka) (capecitabine) – Produktresumé - L01BC06\nMedicinens navn Ecansya (Capecitabine Krka)\nEcansya 150 mg filmovertrukne tabletter.\nEcansya 300 mg filmovertrukne tabletter.\nEcansya 500 mg filmovertrukne tabletter.\nEcansya 150 mg filmovertrukne tabletter\nHver filmovertrukket tablet indeholder 150 mg capecitabin .\nHver filmovertrukket tablet indeholder 7 mg vandfri lactose.\nEcansya 300 mg filmovertrukne tabletter\nHver filmovertrukket tablet indeholder 300 mg capecitabin .\nHver filmovertrukket tablet indeholder 15 mg vandfri lactose.\nEcansya 500 mg filmovertrukne tabletter\nHver filmovertrukket tablet indeholder 500 mg capecitabin .\nHver filmovertrukket tablet indeholder 25 mg vandfri lactose.\nTabletterne er lyse ferskenfarvede, aflange, bikonvekse tabletter, 11,4 mm lange og 5,3 mm brede, præget med "150" på den ene side og jævne på den anden side.\nTabletterne er hvide til off-white, aflange, bikonvekse tabletter, 14,6 mm lange og 6,7 mm brede, præget med "300" på den ene side og jævne på den anden side.\nTabletterne er ferskenfarvede, aflange, bikonvekse tabletter, 15,9 mm lange og 8,4 mm brede, præget med "500" på den ene side og jævne på den anden side.\nEcansya er indiceret:\n-for den adjuverende behandling af patienter, som er opereret for stadium III (Dukes stadium C) kolonkræft (se pkt. 5.1).\n-for behandling af metastatisk kolorektalkræft (se pkt. 5.1).\n-for 1. linjebehandling af fremskreden ventrikelkræft i kombination med et platinbaseret regime (se pkt. 5.1).\n-i kombination med docetaxel (se pkt. 5.1) til behandling af patienter med lokal fremskreden eller metastatisk brystkræft efter svigt af cytotoksisk kemoterapi. Tidligere behandling skal have omfattet et anthracyklin.\n-som monoterapi til behandling af patienter med lokal fremskreden eller metastatisk brystkræft efter svigt af taxaner og et kemoterapiregime indeholdende et anthracyklin eller hos hvem anthracyklin-behandling ikke er indiceret.\nCapecitabin må kun ordineres af en kvalificeret læge med erfaring i brug af antineoplastiske lægemidler. Det anbefales at monitorere alle patienter omhyggeligt under den første behandlingscyklus.\nBehandlingen skal seponeres, hvis sygdommen progredierer, eller der ses intolerabel toksicitet. Standard og reducerede initialdosisberegninger af Ecansya på 1.250 mg/m2 og 1.000 mg/m2 ud fra legemsoverfladeareal er anført i henholdsvis tabel 1 og 2.\nAnbefalet dosering (se pkt. 5.1):\nKolonkræft, kolorektalkræft og brystkræft\nDen anbefalede initialdosis ved capecitabin-monoterapi, til adjuverende behandling af kolonkræft, til behandling af metastatisk kolorektalkræft eller af lokalt fremskreden eller metastatisk brystkræft er 1.250 mg/m2 administreret to gange dagligt (morgen og aften, svarende til en daglig dosis på\n2.500 mg/m2) i 14 dage, efterfulgt af 7 dages pause. Den anbefalede totale behandlingsvarighed for adjuverende behandling af patienter med stadium III kolonkræft er 6 måneder.\nKolonkræft, kolorektalkræft og ventrikelkræft\nVed kombinationsbehandling skal den anbefalede initialdosis af capecitabin reduceres til 800- 1.000 mg/m2, når det administreres to gange daglig i 14 dage efterfulgt af en pause på 7 dage eller til\n625 mg/m2 to gange daglig, når det gives kontinuerligt (se pkt. 5.1). Ved kombination med irinotecan er den anbefalede initialdosis 800 mg/m2, når det administreres to gange dagligt i 14 dage efterfulgt af en pause på 7 dage kombineret med irinotecan 200 mg/m2 på dag 1.Inklusionen af bevacizumab i et kombinationsregime har ingen indflydelse på initialdosis af capecitabin. Præmedicinering til opretholdelse af adækvat hydrering og antiemetisk behandling påbegyndes, i henhold til produktresumeet for cisplatin, før administration af cisplatin, hos de patienter, som får kombinationsbehandling med capecitabin og cisplatin. Præmedicinering med antiemetika i overensstemmelse med produktresumeet for oxaliplatin anbefales til patienter, som får kombinationen af capecitabin og oxaliplatin. Adjuverende behandling af patienter med stadium III kolonkræft anbefales i en periode på 6 måneder.\nI kombination med docetaxel er den anbefalede initialdosis af capecitabin til behandling af metastatisk brystkræft 1.250 mg/m2 to gange dagligt i 14 dage efterfulgt af 7 dages pause, kombineret med docetaxel 75 mg/m2 givet som 1 times intravenøs infusion hver 3. uge. Præmedicinering med et oralt kortikosteroid, som f.eks. dexamethason, af patienter, som får en kombination af capecitabin og docetaxel, bør ifølge produktresumeet for docetaxel påbegyndes, før der gives docetaxel.\nTabel 1 Standard og reducerede dosisberegninger ud fra legemsoverfladeareal for en initial dosis af\ncapecitabin på 1.250 mg/m2\nDosisniveau på 1.250 mg/m2 (to gange dagligt)\nAntal 150 mg tabletter\nog/eller 300 mg tabletter\ndosis (75 %)\nog/eller 500 mg tabletter\npr. dosering (hver\ndosering skal gives\nmorgen og aften)\nTabel 2 Standard og reducerede dosisberegninger ud fra legemsoverfladeareal for en initial dosis af Ecansya på 1.000 mg/m2\nDosisniveau på 1.000 mg/m2 (to gange dagligt)\nog/eller 300 mg og/eller\n500 mg tabletter pr.\ndosering (hver dosering\nskal gives morgen og\nDosisjusteringer under behandlingen\nToksicitet som skyldes administration af capecitabin kan behandles symptomatisk og/eller med modifikation af dosis (afbrydelse af behandlingen eller reduktion af dosis). Når dosis først er sat ned, bør den ikke sættes op igen på et senere tidspunkt. For de toksiciteter, for hvilke den behandlende læge anser det for usandsynligt, at disse kan udvikle sig til at blive alvorlige eller livstruende, som f.eks. alopeci, smagsændringer og negleforandringer, kan behandlingen fortsættes med uændret dosis uden dosisreduktion eller behandlingsafbrydelse. Patienter, som tager capecitabin, skal informeres om nødvendigheden af straks at stoppe behandlingen, hvis der forekommer moderat eller svær toksicitet. Capecitabin-doser som ikke tages på grund af toksicitet, erstattes ikke. De anbefalede dosismodifikationer for toksicitet er følgende:\nTabel 3 Dosisreduktion af capecitabin (3-ugers serier eller kontinuerlig behandling)\nDosisændringer under en\n(% af begyndelsesdosis)\nFortsæt med samme dosis\nved 1. forekomst\nAfbryd behandlingen indtil\nved 2. forekomst\nved 3. forekomst\nved 4. forekomst\nSeponer behandlingen permanent\nhvis lægen skønner at det bedste for\npatienten er at fortsætte så afbryd\nbehandlingen indtil toksiciteten er\n*I følge National Cancer Institute of Canada Clinical Trial Group (NCIC CTG) Common Toxicity Criteria (version 1) eller Common Terminology Criteria for Adverse Events (CTCAE) fra Cancer Therapy Evaluation Program, US National Cancer Institute, version 4.0. Vedrørende hånd- og fodsyndrom og hyperbilirubinæmi se pkt. 4.4).\nPatienter, som ved baseline har et neutrofiltal < 1,5 x 109/l og/eller et trombocyttal < 100 x 109/l, bør ikke behandles med capecitabin. Hvis uplanlagte laboratorieresultater under en behandlingscyklus viser, at neutrofiltallet falder til under 1,0 x 109/l, eller antallet af blodplader falder til under 75 x 109/l, bør behandling med capecitabin seponeres.\nDosisændringer på grund af toksicitet når capecitabin anvendes i tre ugers serie i kombination med andre lægemidler\nNår capecitabin anvendes i tre ugers serie i kombination med andre lægemidler, skal dosisændring foretages i henhold til tabel 3 ovenfor for capecitabin og efter det pågældende produktresumé for det andet lægemiddel/de andre lægemidler.\nHvis det ved starten af en behandlingsserie er indiceret at udsætte enten behandlingen med capecitabin eller det andet lægemiddel/de andre lægemidler, skal behandlingen med alle lægemidler udsættes, indtil betingelserne for genoptagelse af behandling med alle lægemidler er opfyldt.\nFor de toksiske virkninger, der af den behandlende læge under en behandlingsserie ikke anses for at være relateret til capecitabin, bør behandlingen med capecitabin fortsætte, og dosis af det andet lægemiddel bør justeres i henhold til det pågældende produktresumé.\nHvis behandling med det andet lægemiddel/de andre lægemidler skal afbrydes permanent , kan behandlingen med capecitabin genoptages, når betingelserne for genoptagelse af behandlingen med capecitabin er opfyldt.\nDette gælder for alle indikationer og for alle særlige populationer.\nDosisændring på grund af toksicitet når capecitabin anvendes kontinuerligt i kombination med andre lægemidler\nDosisændring på grund af toksicitet, når capecitabin anvendes kontinuerligt i kombination med andre lægemidler, skal foretages efter tabel 3 ovenfor for capecitabin og efter det pågældende produktresumé for det andet lægemiddel/de andre lægemidler.\nDosisjusteringer for særlige populationer:\nPå grund af utilstrækkelige tilgængelige sikkerheds- og effektdata hos patienter med nedsat leverfunktion er der ingen anbefalet dosering. Der er ingen tilgængelig data vedrørende leverinsufficiens på grund af cirrhose eller hepatitis.\nCapecitabin er kontraindiceret til patienter med svær nedsat nyrefunktion (creatininclearance under\n30 ml/min ved baseline) [Cockcroft og Gault]. Incidensen af bivirkninger af sværhedsgrad 3 eller 4 er højere hos patienter med moderat nedsat nyrefunktion (creatininclearance 30 – 50 ml/min ved baseline), sammenlignet med den samlede population. Til patienter med moderat nedsat nyrefunktion ved baseline anbefales det at reducere dosis til 75 % af en initialdosis på 1.250 mg/m2. Til patienter med moderat nedsat nyrefunktion ved baseline er det for en initialdosis på 1.000 mg/m2 ikke nødvendigt med dosisjustering.Til patienter med let nedsat nyrefunktion (creatininclearance 51-\n80 ml/min ved baseline) er dosisjustering ikke nødvendig. Hvis patienterne under behandlingen får uønskede hændelser af grad 2, 3 eller 4 tilrådes omhyggelig overvågning og øjeblikkelig afbrydelse af behandlingen med efterfølgende dosisjustering som beskrevet i tabel 3 ovenfor. Ecansya bør seponeres, hvis den beregnede creatininclearance under behandling falder til et niveau under\nRekommendationer for dosisjustering ved nedsat nyrefunktion gælder både for monoterapi og for kombinationsbehandling (se også afsnittet om ældre nedenfor).\nUnder monoterapi med capecitabin er justering af initialdosis ikke nødvendig. Behandlingsrelaterede bivirkninger af sværhedsgrad 3 eller 4 var dog hyppigere hos patienter ≥ 60 år sammenlignet med yngre patienter.\nÆldre patienter ((≥ 65 år) havde, sammenlignet med yngre patienter, flere bivirkninger af grad 3 og 4, inklusiv dem, som førte til seponering, når capecitabin blev anvendt i kombination med andre\nlægemidler. Omhyggelig monitorering af patienter ≥ 60 år tilrådes.\n-I kombination med docetaxel: Der blev observeret en øget incidens af grad 3 eller 4 behandlingsrelaterede bivirkninger og behandlingsrelaterede alvorlige bivirkninger hos patienter\npå 60 år og derover (se pkt. 5.1). Til patienter på 60 år og derover anbefales det at reducere initialdosis af capecitabin til 75 % af vanlig initialdosis (950 mg/m2 to gange dagligt). Hvis der\nikke ses toksicitet hos patienter ≥ 60 år, som behandles med en nedsat initial dosis af\ncapecitabin i kombination med docetaxel, kan capecitabin-dosis med forsigtighed øges til 1.250 mg/m2 to gange dagligt.\nDet er ikke relevant at anvende capecitabin hos den pædiatriske population til indikationerne kolonkræft, kolorektalkræft, ventrikelkræft og brystkræft.\nEcansya filmovertrukne tabletter er til oral brug og skal synkes hele med vand senest 30 minutter efter et måltid.\n-Tidligere alvorlige og uventede reaktioner på behandling med fluorpyrimidin,\n-Overfølsomhed over for det aktive stof eller over for et eller flere af hjælpestofferne anført i pkt. 6.1 eller fluorouracil,\n-Patienter med kendt fuldstændig mangel på dihydropyrimidindehydrogenase (DPD) aktivitet (se pkt. 4.4),\n-Graviditet og amning,\nReceptpligtig medicin oplistet. Indholdsstof: "Capecitabine"\n-Patienter med svær leukopeni, neutropeni eller trombocytopeni,\n-Patienter med svær leverinsufficiens,\n-Patienter med svær nyreinsufficiens (creatininclearance under 30 ml/min),\n-Behandling med sorivudin eller kemisk beslægtede stoffer, såsom brivudin (se pkt. 4.5).\n-Hvis der forekommer kontraindikationer til et af lægemidlerne i kombinationsregimet, skal det pågældende lægemiddel ikke anvendes.\nDosisbegrænsende toksicitet omfatter diarré, mavesmerter, kvalme, stomatitis og hånd- og fodsyndrom (hånd- og fodhudreaktioner, palmo-plantar erytrodysæstesi). De fleste bivirkninger er reversible og kræver ikke seponering af behandlingen selvom nogle doser måske skal springes over eller reduceres.\nPatienter med svær diarré bør monitoreres omhyggeligt og gives væske og elektrolyttilskud, hvis de dehydreres. Der kan anvendes standardbehandling imod diarré (f.eks. loperamid). NCIC CTC grad 2 diarré defineres som en øgning til 4 til 6 afføringer/dag eller natlige afføringer, grad 3 diarré som som en øgning til 7 til 9 afføringer/dag eller inkontinens og malabsorption, og grad 4 diarré som en øgning til flere end 10 afføringer/dag eller stærkt blodig diarré eller behov for parenteral støttebehandling.\nDosis skal reduceres om nødvendigt (se pkt. 4.2).\nDehydrering bør forebygges eller korrigeres så snart, den forekommer. Patienter med anoreksi, asteni, kvalme, opkastning eller diarré kan hurtigt blive dehydrerede. Dehydrering kan forårsage akut nyreinsufficiens særligt hos patienter med eksisterende kompromitteret nyrefunktion, eller når capecitabin gives samtidigt med lægemidler med kendt nefrotoksisk effekt. Akut nyreinsufficiens sekundært til dehydrering kan potentielt være dødeligt. Ved dehydrering af grad 2 (eller højere), bør behandlingen med capecitabin straks seponeres, og dehydreringen korrigeres. Behandlingen bør ikke genoptages, før patienten er rehydreret, og udløsende årsager er korrigerede eller kontrollerede. Dosis ændres i henhold til de ovenfor anførte retningslinjer for den udløsende bivirkning (se pkt. 4.2).\nHånd- og fodsyndrom også kendt som hånd- og fodhudreaktion, palmo-plantar erytrodysæstesi eller kemoterapiinduceret akralt erytem. Grad 1 Hånd- og fodsyndrom defineres som følelsesløshed, dysæstesi/paræstesi, prikken, hævelse eller erytem uden smerter af hænderne og/eller fødderne og/eller ubehag der ikke påvirker patienternes daglige aktiviteter.\nGrad 2 hånd- og fodsyndrom defineres som smertefuld erytem og hævelse af hænderne og/eller fødderne og/eller ubehag der påvirker patienternes daglige aktiviteter.\nGrad 3 hånd- og fodsyndrom defineres som fugtig afskalning, ulceration, blisterdannelse og svær smerte af hænderne og/eller fødderne og/eller svært ubehag der forårsager at patienten ikke kan passe sit arbejde og er ude af stand til at udføre daglige aktiviteter. Vedvarende eller svært hånd-og fodsyndrom (grad 2 og højere) kan i sidste ende forårsage, at fingeraftrykket forsvinder, som kan påvirke patientens identifikation. Hvis der optræder grad 2 eller 3 af hånd- og fodsyndrom skal behandlingen med capecitabin afbrydes indtil symptomerne forsvinder eller er aftaget i intensitet til grad 1. Efter grad 3 hånd- og fodsyndrom skal dosis sættes ned. Hvis capecitabin og cisplatin anvendes i kombination, frarådes anvendelse af vitamin B6 (pyridoxin) til behandling af symptomatisk eller sekundær profylaktisk behandling af hånd- og fodsyndrom, da der er offentliggjort meddelelser om, at det kan nedsætte virkningen af cisplatin. Der er nogen evidens for, at dexpanthenol er virksomt som profylakse mod hånd- og fodsyndrom hos patienter, der behandles med Ecansya.\nFluorpyrimidinterapi har været ledsaget af kardiotoksicitet, inklusive myokardieinfarkt, angina pectoris, dysrytmier, kardiogent shock, pludselig død og ekg-ændringer (herunder meget sjældne tilfælde af QT-forlængelse). Disse bivirkninger kan optræde hyppigere hos patienter med tidligere koronarinsufficiens. Der er rapporteret om kardiale arytmier (herunder ventrikelflimren, torsades de pointes og bradykardi), angina pectoris, myokardieinfarkt, hjerteinsufficiens og kardiomyopati hos patienter, som får capecitabin. Der skal iagttages forsigtighed hos patienter, som har signifikant hjertesygdom, arytmier og angina pectoris i anamnesen (se pkt. 4.8).\nHypo- eller hyperkalcæmi\nDer er rapporteret om hypo- og hyperkalcæmi under behandling med capecitabin. Der skal iagttages forsigtighed hos patienter med tidligere hypo- eller hyperkalcæmi (se pkt. 4.8).\nCentrale eller perifere nervesystem\nDer skal iagttages forsigtighed hos patienter med sygdomme i centralnervesystemet eller i det perifere nervesystem, f.eks. hjernemetastaser eller neuropati (se pkt. 4.8).\nDiabetes mellitus eller elektrolytforstyrrelser\nDer skal iagttages forsigtighed hos patienter med diabetes mellitus eller elektrolytforstyrrelser, da disse kan forværres under behandling med capecitabin.\nAntikoagulantia af coumarintypen\nI et interaktionsstudie med enkeltdosis administration af warfarin, var der en signifikant stigning i middel-AUC (+ 57 %) af S-warfarin. Disse resultater tyder på en interaktion, sandsynligvis på grund af capecitabins hæmning af cytokrom P450 2C9 isoenzymsystemet. Hos patienter, som samtidig får behandling med capecitabin og orale antikoagulantia af coumarintypen, skal antikoagulansresponset (INR eller protrombintiden) monitoreres tæt, og antikoagulansdosis justeres, om nødvendigt (se pkt. 4.5).\nDa der ikke findes sikkerheds- og effektdata hos patienter med leverinsufficiens skal anvendelsen af capecitabin kontrolleres omhyggeligt hos patienter med let til moderat leverdysfunktion, uanset om der er levermetastaser eller ej. Hvis der forekommer behandlingsrelaterede stigninger af bilirubin > 3,0 x UNL eller af hepatiske aminotransferaser (ALAT og ASAT) > 2,5 x UNL skal behandlingen med capecitabin straks afbrydes. Behandlingen med capecitabin-monoterapi kan genoptages, når bilirubin\ner faldet til ≤ 3,0 x UNL eller levertransaminaserne er faldet til ≤ 2,5 x UNL.\nSammenlignet med hele populationen er hyppigheden af bivirkninger af grad 3 eller 4 forøget hos patienter med moderat nyreinsufficiens (creatininclearance 30-50 ml/min) (se pkt. 4.2 og pkt. 4.3).\nSjælden, uventet, svær toksicitet (fx stomatitis, diarré, slimhindeinflammation, neutropeni og neurotoksicitet) i forbindelse med 5-FU er tilskrevet manglende DPD-aktivitet. Patienter med lav eller manglende aktivitet af DPD, et enzym, der er involveret i nedbrydningen af fluoruracil, har en højere risiko for svære, livstruende eller dødelige bivirkninger forårsaget af fluoruracil. Selvom DPD-mangel ikke kan fastsættes præcist, er det kendt, at patienter med visse homozygote eller visse sammensatte heterozygote mutationer i DPYD-genlocuset, som kan forårsage fuldstændigt eller næsten fuldstændigt fravær af DPD-enzymaktivitet (bestemt ved laboratorieprøver), har den højeste risiko for livstruende eller dødelig toksicitet, og disse patienter bør ikke behandles med Ecansya (se pkt. 4.3). Ingen dosis er vist sikker hos patienter med fuldstændig mangel på DPD-aktivitet.\nFor patienter med delvis DPD-mangel (fx med heterozygote mutationer i DPYD-genet), og hvor fordelene af Ecansya anses for at opveje risikoen (under hensyntagen til egnetheden af et alternativt ikke-fluorpyrimidin kemoterapeutisk regime), gælder, at de skal behandles med yderste forsigtighed og hyppig monitorering med dosisjustering i henhold til toksicitet. Der er ikke tilstrækkelige data til at\nanbefale en bestemt dosis til patienter med delvis DPD-aktivitet, målt ved en specifik test.\nLivstruende toksicitet, der manifesterer sig som akut overdosis, kan forekomme hos patienter med uopdaget DPD-mangel ved behandling med capecitabin (se pkt. 4.9). I tilfælde af akut toksicitet af grad 2-4 bør behandlingen straks afbrydes. Permanent seponering bør overvejes på baggrund af klinisk vurdering af debut, varighed og sværhedsgrad af de observerede toksiciteter.\nPatienter bør monitoreres omhyggeligt for oftalmologiske komplikationer såsom keratitis og sygdomme på cornea. Dette gælder særligt, hvis de tidligere har haft øjensygdomme. Klinisk relevant behandling af øjensygdomme bør initieres.\nEcansya kan inducere alvorlige hudreaktioner såsom Stevens-Johnsons syndrom og toksisk epidermal nekrolyse. Ecansya skal seponeres permanent hos patienter, der oplever en alvorlig hudreaktion under behandlingen.\nDa dette lægemiddel indeholder vandfri lactose som hjælpestof, bør patienter med arvelig galactoseintolerans, en særlig form for hereditær lactasemangel (Lapp Lactase deficiency) eller glucose/galactosemalabsorption ikke anvende dette lægemiddel.\nCytokrom P-450 2C9-substrater\nDer er ikke gennemført formelle lægemiddelinteraktionsstudier med capecitabin og andre CYP2C9- substrater bortset fra warfarin. Der bør udvises forsigtighed, når capecitabin administreres samtidig med 2C9-substrater (fx phenytoin). Se også interaktion med antikoagulerende lægemidler af coumarintypen nedenfor samt under pkt. 4.4.\nDer er rapporteret om ændrede koagulationsparametre og/eller ændret blødning hos patienter som tog capecitabin sammen med antikoagulantia af coumarintypen såsom warfarin og phenprocoumon. Disse bivirkninger indtraf fra flere dage og op til flere måneder efter påbegyndelsen af behandlingen med capecitabin og, i nogle få tilfælde, i op til en måned efter ophør med capecitabin. I et klinisk farmakokinetisk interaktionsstudie øgede behandling med capecitabin, efter en enkelt dosis på 20 mg warfarin, S-warfarin-AUC med 57 %, og INR-værdien steg med 91 %. Da R-warfarins metabolisme ikke var påvirket, tyder disse resultater på, at capecitabin nedregulerer isoenzym 2C9, men ikke har effekt på isoenzymerne 1A2 og 3A4. Patienter som tager antikoagulantia af coumarintypen sammen med capecitabin skal kontrolleres regelmæssigt mht. ændringer i deres koagulationsparametre (PT eller INR), og antikoagulansdosis skal om nødvendigt justeres.\nI enkelte tilfælde er der, under samtidig behandling med capecitabin og phenytoin, rapporteret om stigninger i plasmakoncentrationerne af phenytoin, som har medført symptomer på fenytoinintoksikation. Patienter, som tager phenytoin og capecitabin samtidigt, skal kontrolleres regelmæssigt mht. stigninger i phenytoin-plasmakoncentrationerne.\nEt studie om kombination af capecitabin og folinsyre tyder på, at folinsyre ikke har væsentlig effekt på farmakokinetikken af capecitabin og dets metabolitter. Folinsyre har imidlertid en effekt på capecitabins farmakodynamik og dets toksicitet kan blive forstærket af folinsyre: maksimum tolererbar dosis (MTD) af capecitabin efter behandling med capecitabin alene er ved intermitterende behandling 3.000 mg/m2 pr. dag, hvorimod den kun er 2.000 mg/m2 pr. dag, når capecitabin\nkombineres med folinsyre (30 mg oralt to gange dagligt). Den forstærkede toksicitet kan være relevant, når 5-FU/LV skiftes til et capecitabin-regime. Dette kan også være relevant ved supplement med folsyre mod folatmangel på grund af ligheden mellem folinsyre og folsyre.\nDer er beskrevet en klinisk signifikant interaktion mellem, sorivudin og 5-FU, som et resultat af sorivudins hæmning af dihydropyrimidindehydrogenase. Interaktionen, som medfører øget fluorpyrimidintoksicitet, er potentiel dødelig. Capecitabin må derfor ikke administreres sammen med sorivudin eller kemisk beslægtede stoffer, såsom brivudin (se pkt. 4.3). Der skal være en periode på mindst 4 uger mellem endt behandling med sorivudin eller dets kemisk beslægtede stoffer, såsom brivudin og initieringen af capecitabinbehandling.\nMan har undersøgt virkningen af et antacidum indeholdende aluminiumhydroxid og magnesiumhydroxid på capecitabins farmakokinetik. Der var en mindre stigning i plasmakoncentrationerne af capecitabin og en af metabolitterne (5’DFCR), men ingen virkning på de 3 hovedmetabolitter (5’DFUR, 5-FU og FBAL).\nDer er set interaktion mellem allopurinol og 5-FU, med mulig nedsat effekt af 5-FU. Samtidig anvendelse af allopurinol og capecitabin bør undgås.\nCapecitabins MTD var 2.000 mg/m2/dag, når det kombineredes med interferon alfa-2a (3 MIE/m2/dag) sammenlignet med 3.000 mg/m2/dag, når capecitabin blev givet alene.\nMTD for capecitabin alene ved anvendelse af det intermitterende regime er 3.000 mg/m2 pr. dag, hvorimod MTD er 2.000 mg/m2 pr. dag, når capecitabin kombineres med stråleterapi ved kolorektalkræft, enten ved anvendelse af en kontinuerlig behandling eller anvendt dagligt fra mandag til fredag under en seks ugers serie med stråleterapi.\nDer optrådte ingen klinisk betydende forskelle i eksponeringen for capecitabin eller dets metabolitter, frit platin eller total platin, når capecitabin blev administreret i kombination med oxaliplatin eller i kombination med oxaliplatin og bevacizumab.\nBevacizumab havde ingen klinisk signifikant virkning på capecitabins farmakokinetiske parametre eller dets metabolitter under tilstedeværelse af oxaliplatin.\nInteraktion med føde\nI alle kliniske undersøgelser blev patienterne instrueret i at tage capecitabin senest 30 min efter et måltid. Da sikkerheds- og effektdata er baseret på administration sammen med maden anbefales det at tage capecitabin sammen med et måltid. Administration sammen med mad nedsætter absorptionshastigheden af capecitabin (se pkt. 5.2).\nKvinder i den fertile alder/prævention hos mænd og kvinder\nKvinder i den fertile alder skal rådes til ikke at blive gravide, så længe de behandles med capecitabin. Hvis en patient bliver gravid under behandling med capecitabin, skal hun informeres om den mulige risiko for fostret. En effektiv præventionsmetode skal bruges under behandling.\nDer er ingen data fra anvendelse af capecitabin til gravide kvinder, men det antages imidlertid, at capecitabin kan forårsage føtale skader, hvis det gives til gravide. I reproduktions-\ntoksicitetsundersøgelser på dyr forårsagede administration af capecitabin embryoletalitet og teratogenicitet. Disse fund er forventede virkninger af fluorpyrimidinderivater. Capecitabin er kontraindiceret under graviditet.\nDet er ukendt, om capecitabin udskilles i human mælk. Der er fundet betragtelige koncentrationer af capecitabin og dets metabolitter i mælken hos diegivende mus. Amning skal afbrydes under behandling med capecitabin.\nDer er ingen data om Ecansya og påvirkning af fertilitet. De pivotale Ecansya-studier inkluderede kun kvinder i den fertile alder og mænd, hvis de indgik i en aftale om at anvende en egnet præventionsmetode for at undgå graviditet under studiet og i en passende periode efter studiet. Påvirkning af fertilitet blev observeret i dyrestudier (se pkt. 5.3).\nEcansya påvirker i mindre eller moderat grad evnen til at føre motorkøretøj og betjene maskiner. Capecitabin kan forårsage svimmelhed, træthed og kvalme.\nDen overordnede sikkerhedsprofil for capecitabin er baseret på data fra flere end 3.000 patienter, der fik capecitabin-monoterapi eller capecitabin i kombination med forskellige kemoterapiregimer indenfor flere indikationer. Sikkerhedsprofilen for capecitabin-monoterapi i populationerne med metastatisk brystkræft, metastatisk kolorektalkræft og adjuverende kolonkræft er sammenlignelige. Detaljeret beskrivelse af de største forsøg inklusive forsøgsdesign og overordnede effektresultater findes i pkt. 5.1.\nDe mest almindelige rapporterede og/eller klinisk relevante behandlingsrelaterede bivirkninger var gastrointestinale symptomer (specielt diarré, kvalme, opkastning, mavesmerter og stomatitis), hånd- og fodsyndrom (palmo-plantar erytrodysæstesi), træthed, asteni, anoreksi, kardiotoksicitet, øget renal dysfunktion hos dem med præeksisterende kompromitteret nyrefunktion samt trombose/embolisme.\nDe bivirkninger, der af den behandlende investigator blev vurderet som muligvis, sandsynligvis eller tvivlsomt relateret til administrationen af capecitabin er angivet i tabel 4 for capecitabin-monoterapi og i tabel 5 for capecitabin givet i kombination med forskellige kemoterapiregimer indenfor flere indikationer. De efterfølgende overskrifter rangerer bivirkningerne efter frekvens: meget almindelig\n(≥ 1/10), almindelig (≥1/100 til <1/10), ikke almindelig (≥1/1.000 til <1/100), sjælden (≥1/10.000 til\n<1/1.000) meget sjælden (<1/10.000). Inden for hver enkelt frekvensgruppe er bivirkningerne opstillet efter, hvor alvorlige de er. De alvorligste bivirkninger er anført først.\nTabel 4 anfører de bivirkninger, der er forbundet med anvendelsen af capecitabin-monoterapi baseret på en samlet analyse af sikkerhedsdata fra 3 store studier med flere end 1.900 patienter (studierne M66001, SO14695 og SO14796). Bivirkningerne er anført i passende frekvensgruppering ud fra den overordnede hyppighed i den samlede analyse.\nTabel 4 Sammenfatning af relaterede bivirkninger, som blev rapporteret hos patienter behandlet med capecitabin-monoterapi\nlivstruende (grad 3-\n4) eller vurderet\nInfektion i de nedre\nBlod- og lymfesystem\nBlister, Sår i huden,\nHævelse i ansigtet,\nsjælden) (se pkt.\nHævelse af led,\nmuskler og bindevæv\n** Baseret på erfaringer efter markedsføring kan vedvarende eller svært palmar-plantar erytrodysæstesi syndrom i sidste ende forårsage, at fingeraftrykket forsvinder (se pkt. 4.4)\nReceptpligtig medicin oplistet. Producent: "Krka, d.d., Novo mesto"\nCapecitabin i kombinationsbehandling\nTabel 5 viser de bivirkninger, der er forbundet med anvendelsen af capecitabin administreret i kombination med forskellige kemoterapiregimer indenfor flere indikationer. De er baseret på sikkerhedsdata fra flere end 3.000 patienter. Bivirkningerne er anført i en passende frekvensgruppering (Meget almindelig eller Almindelig) i henhold til den højeste hyppighed, der er set i et af de store kliniske studier. Bivirkningerne er kun anført, hvis de er set ud over dem, set med capecitabin-monoterapi eller set i en højere frekvensgruppe sammenlignet med capecitabin- monoterapi (se tabel 4). Ikke almindelige bivirkninger, der er rapporteret ved behandling med\ncapecitabin i kombination med andre lægemidler, er i overensstemmelse med de bivirkningsrapporteringer, der er rapporteret for capecitabin-monoterapi eller for monoterapi med kombinationslægemidlet (i litteratur og/eller respektive produktresuméer).\nNogle af bivirkningerne er reaktioner, som er almindeligt observeret med kombinationslægemidlet (f.eks. perifer sensorisk neuropati med docetaxel eller oxaliplatin, hypertension set med bevacizumab); en forværring ved capecitabin-behandlingen kan dog ikke udelukkes.\nTabel 5 Sammenfatning af relaterede bivirkninger, som blev rapporteret hos patienter, der blev behandlet med capecitabin i kombinationsbehandling set ud over bivirkninger efter behandling med capecitabin-monoterapi eller set i en højere frekvensgruppe sammenlignet med capecitabin-monoterapi\nInfluenza, +Infektion, Oral\nkrise, Hedetur, Flebitis\nblødning, Sår i munden,\nrefluxsygdom, Smerter i\nmunden, Dysfagi, Rektal\ndysæstesi, Oral paræstesi,\nSmerter i ekstremiteterne,\npå infusionsstedet, Smerter\n+ For hver term er hyppigheden\nbaseret på bivirkninger\naf alle grader. For termer markeret med ”+” er\nhyppigheden baseret på bivirkninger af grad 3-4. Bivirkningerne er anført i frekvensgruppering ud fra den højeste hyppighed set i en af de store kliniske studier.\nHånd- og fodsyndrom (se pkt. 4.4)\nFor capecitabindosis på 1.250 mg/m2 to gange dagligt på dagene 1 til 14 hver 3. uge blev der observeret hånd- og fodsyndrom i alle grader med en hyppighed på 53 % til 60 % i cabecitabin- monoterapistudierne (bestående af studier i adjuverende behandling af kolonkræft, behandling af metastatisk kolorektalkræft og behandling af brystkræft). Den observerede hyppighed var på 63 % i capecitabin/docetaxel-armen i behandlingen af metastatisk brystkræft. For en capecitabindosis på 1.000 mg/m2 to gange daglig på dagene 1 til 14 hver 3. uge blev der observeret hånd- og fodsyndrom i alle grader med en hyppighed på 22 % til 30 % i capecitabin-kombinationsbehandling.\nEn metaanalyse af 14 kliniske studier med data fra mere end 4.700 patienter, som er blevet behandlet\nmed capecitabin-monoterapi eller capecitabin i kombination med forskellige kemoterapiregimer indenfor flere indikationer (kolonkræft, kolorektalkræft, ventrikelkræft og brystkræft) viste, at hånd- og fodsyndrom (alle grader) forekom hos 2.066 (43 %) patienter gennemsnitligt 239 [95 % konfidensinterval 201, 288] dage efter behandlingsstart med capecitabin. I alle studierne kombineret var følgende kovarianter statistisk signifikant associeret med en øget risiko for udviklingen af hånd- og fodsyndrom: stigende capecitabin-startdosis (gram), faldende kumulativ capecitabin-dosis (0,1 *kg), stigende relativ dosisintensitet i de første seks uger, længere behandlingsvarighed (uger), stigende alder (ved 10-års forøgelse), kvindeligt køn og med en god ECOG performancestatus ved baseline (0 versus ≥1).\nDiarré (se pkt. 4.4)\nCapecitabin kan inducere forekomsten af diarré, hvilket er observeret i op til 50 % af patienterne.\nEn metaanalyse af 14 kliniske studier med data fra mere end 4.700 patienter, som er blevet behandlet med capecitabin, viste i alle studier kombineret at følgende kovarianter var statistisk signifikant associeret med en øget risiko for udviklingen af diarré: stigende capecitabin-startdosis (gram), længere behandlingsvarighed (uger), stigende alder (ved 10-års forøgelse) samt kvindeligt køn. Følgende kovarianter var statistisk signifikant associeret med en faldende risiko for udviklingen af diarré: øget kumulativ capecitabin-dosis (0,1 *kg) og med stigende relativ dosisintensitet i de første seks uger.\nKardiotoksicitet (se pkt. 4.4)\nUd over de bivirkninger, der er anført i tabel 4 og 5, blev der i forbindelse med capecitabin- monoterapi observet bivirkninger med en hyppighed på mindre end 0,1 %. Bivirkningerne er baseret på en samlet analyse af kliniske sikkerhedsdata fra 7 kliniske studier med 949 patienter (2 fase III- og 5 fase II-kliniske studier i metastatisk kolorektalkræft og metastatisk brystkræft) og omfatter: kardiomyopati, hjerteinsufficiens, dødsfald og ventrikulære ekstrasystoler.\nBaseret på en samlet analyse af kliniske sikkerhedsdata fra 7 kliniske studier, blev der ud over de bivirkninger, som er anført i tabel 4 og 5, observeret encephalopati som værende forbundet med anvendelsen af capecitabin-monoterapi med en hyppighed på mindre end 0,1 %.\nÆldre (se pkt. 4.2)\nEn analyse af sikkerhedsdata fra patienter ≥ 60 år, som behandledes med capecitabin-monoterapi og en analyse af patienter, som behandledes med capecitabin plus docetaxel, viste en stigning i incidensen af behandlingsrelaterede bivirkninger af grad 3 og 4 og af behandlingsrelaterede alvorlige\nbivirkninger, sammenlignet med patienter < 60 år. Der var flere patienter ≥ 60 år, som behandledes med capecitabin plus docetaxel, som måtte stoppe behandlingen tidligt på grund af bivirkninger, sammenlignet med patienter < 60 år.\nResultaterne fra en metaanalyse af 14 kliniske studier med data fra mere end 4.700 patienter, som er blevet behandlet med capecitabin, viste at i alle studier kombineret, var stigende alder (ved 10-års forøgelse) statistisk signifikant associeret med en øget risiko for udviklingen af hånd- og fodsyndrom og diarré og med en faldende risiko for at udvikle neutropeni.\nResultaterne fra en metaanalyse af 14 kliniske studier med data fra mere end 4.700 patienter, som er blevet behandlet med capecitabin, viste at i alle studier kombineret, var kvindeligt køn statistisk signifikant associeret med en øget risiko for udviklingen af hånd- og fodsyndrom og diarré og med en faldende risiko for at udvikle neutropeni.\nNedsat nyrefunktion (se pkt. 4.2, 4.4 og 5.2)\nEn analyse af sikkerhedsdata fra patienter, som fik capecitabin-monoterapi (kolorektalkræft) og som havde nyreinsufficiens ved baseline, viste, at der var en stigning i hyppigheden af behandlingsrelaterede bivirkninger, grad 3 og 4, sammenlignet med patienter med normal\nnyrefunktion (36 % hos patienter uden nyreinsufficiens n=268 vs. henholdsvis 41 % hos patienter med let nyreinsufficiens n=257 og 54 % hos patienter med moderat nyreinsufficiens n=59) (se pkt. 5.2). Patienter med moderat nyreinsufficiens fik hyppigere dosis reduceret (44 %) vs. 33 % og 32 % hos patienter med ingen eller let nyreinsufficiens og havde flere tidlige behandlingsophør (21 % behandlingsophør i de første to serier) vs. 5 % og 8 % hos patienter med ingen eller let nyreinsufficiens.\nSymptomerne på akut overdosering omfatter kvalme, opkastning, diarré, mucositis, gastrointestinal irritation og blødning samt knoglemarvssuppression.\nDen medicinske behandling af overdosering omfatter de sædvanlige terapeutiske og støttende medicinske interventioner, som sigter på at afhjælpe de kliniske symptomer og forebygge evt. komplikationer.\nFarmakoterapeutisk klassifikation: Antineoplastiske midler, antimetabolit, ATC kode: L01BC06.\nCapecitabin er et non-cytotoksisk fluorpyrimidincarbamat, som virker som en oral administreret prækursor for det cytotoksiske 5- fluorouracil (5-FU). Capecitabin aktiveres via flere enzymatiske trin (se pkt. 5.2). Enzymet thymidinfosforylase (ThyPase), som er involveret i den endelige omdannelse til 5-FU, findes i tumorvæv, men også i normalt væv, om end i lavere koncentrationer. I humane cancerxenotransplantationsmodeller har capecitabin vist en synergistisk effekt i kombination med docetaxel, som kan være relateret til docetaxels opregulering af thymidinfosforylase.\nDer er holdepunkter for at metabolismen af 5-FU i den anabolske pathway blokerer metyleringen af desoxyuridylsyre til thymidylssyre og derved interfererer med desoxyribonukleinsyresyntesen (DNA). Inkorporeringen af 5-FU medfører hæmning af RNA og proteinsyntesen. Da DNA og RNA er nødvendige for celledelingen og cellevæksten, virker 5-FU muligvis ved at skabe et thymidindeficit, som provokerer ubalanceret vækst og død af en celle. Virkningen af DNA og RNA deprivation er tydeligst på de celler, som prolifererer hurtigst, og som metaboliserer 5-FU hurtigere.\nKolon- og kolorektalkræft:\nAdjuverende monoterapi med capecitabin ved kolonkræft\nData fra et randomiseret, kontrolleret, klinisk fase III-multicenterstudie hos patienter med kolonkræft i stadium III (Dukes’ stadium C) støtter anvendelsen af capecitabin som adjuverende behandling af patienter med kolonkræft (XACT-Studie; M66001). I dette studie blev 1.987 patienter randomiseret til behandling med capecitabin (1.250 mg/m2 to gange dagligt i 2 uger, efterfulgt af en uges pause, givet som 3-ugers serier i 24 uger) eller til behandling med 5-FU og leucovorin (Mayo Clinic-regime:\n20 mg/m2 leucovorin intravenøs, efterfulgt af 425 mg/m2 intravenøs 5-FU som bolus på dag 1 til 5, hver 28. dag i 24 uger). Capecitabin var mindst ækvivalent med 5-FU/LV intravenøs mht. sygdomsfri overlevelse i protokolpopulationen (hazard ratio 0,92; 95 % konfidensinterval 0,80-1,06). I testene hos den samlede randomiseringspopulation for forskel mellem capecitabin og 5-FU/LV mht. sygdomsfri og samlet overlevelse var hazard ratios hhv. 0,88 (95 % konfidensinterval 0,77 – 1,01; p = 0,068) og\n0,86 (95 % konfidensinterval 0,74 – 1,01; p = 0,060). Den mediane tid for follow/up på analysetidspunktet var 6,9 år. I en forudplanlagt multivariat Cox-analyse blev det vist, at capecitabin er bedre sammenlignet med bolus 5-FU/LV. Følgende faktorer var præspecificerede i den statistiske analyseplan for inklusion i modellen: Alder, tid fra operation til randomisering, køn, CEA-værdier ved baseline, lymfeknuder ved baseline samt land. I den samlede randomiseringspopulation blev capecitabin vist at være bedre end 5-FU/LV mht. sygdomsfri overlevelse (hazard ratio 0,849; 95 % konfidensinterval 0,739 - 0,976; p = 0,0212) og mht. samlet overlevelse (hazard ratio 0,828; 95 % konfidensinterval 0,705 - 0,971; p = 0,0203).\nAdjuverende kombinationsterapi ved kolonkræft\nData fra et randomiseret, kontrolleret, klinisk fase III-multicenterstudie hos patienter med kolonkræft i stadium III (Dukes’ stadium C) støtter anvendelsen af capecitabin i kombination med oxaliplatin (XELOX) til adjuverende behandling af patienter med kolonkræft (studie NO16968). I dette studie blev 944 patienter randomiseret til 3-ugers-cykler i 24 uger med capecitabin (1.000 mg/m2 to gange dagligt i 2 uger, efterfulgt af én uges pause) i kombination med oxaliplatin (130 mg/m2 intravenøs infusion over 2 timer på dag 1 hver 3. uge). 942 patienter blev randomiseret til bolus 5-FU og leucovorin. I den primære analyse af sygdomsfri overlevelse hos ITT-populationen, viste XELOX sig at være signifikant superior i forhold til 5-FU/LV (hazard ratio = 0,80, 95 % konfidensinterval = [0,69; 0,93], p = 0,0045). Raten for 3 års sygdomsfri overlevelse var 71 % for XELOX versus 67 % for 5- FU/LV. Analysen for det sekundære endepunkt, relapsfri overlevelse, støtter dissse resultater med en hazard ratio på 0,78 (95 % konfidensinterval = [0,67; 0,92], p = 0,0024) for XELOX versus 5-FU/LV. XELOX viste en tendens til en bedre samlet overlevelse med en hazard ratio på 0,87 (95 % konfidensinterval = [0,72; 1,05], p = 0,1486), hvilket svarer til en reduktion i risikoen for dødsfald på 13 %. Raten for 5 års samlet overlevelse var 78 % for XELOX versus 74 % for 5-FU/LV. Effektdata er baseret på en gennemsnitlig observationstid på 59 måneder for samlet overlevelse og 57 måneder for sygdomsfri overlevelse. Hos ITT-populationen var raten for behandlingsophør på grund af bivirkninger højere i XELOX kombinationsterapi-armen (21 %) sammenlignet med den i 5-FU/LV monoterapi-armen (9 %).\nMonoterapi med capecitabin ved metastatisk kolorektalkræft\nData fra to identisk designede, randomiserede, kontrollerede, kliniske multicenterstudier i fase III (SO14695; SO14796) støtter anvendelsen af capecitabin til 1. linjebehandling af metastatisk kolorektalkræft. I studierne blev 603 patienter randomiserede til behandling med capecitabin\n(1.250 mg/m2 to gange dagligt i 2 uger, efterfulgt af en uges pause, og givet som 3-ugers serier). 604 patienter randomiseredes til behandling med 5-FU og leucovirin (Mayo regime: 20 mg/m2 leucovirin intravenøs efterfulgt af en 5-FU bolus på 425 mg/m2 intravenøs på dag 1 til 5, hver 28. dag). De totale objektive responsrater i den totale randomiserede population var (investigators vurdering) 25,7 % (capecitabin) vs. 16,7 % (Mayo regime), p< 0,0002. Den mediane tid til progression var 140 dage (capecitabin) vs. 144 dage (Mayo regime). Den mediane overlevelse var 392 dage (capecitabin) vs. 391 dage (Mayo regime). Der er for tiden ingen data om capecitabin-monoterapi af kolorektalkræft sammenlignet med 1. linjekombinationsbehandlinger.\nKombinationsterapi i 1. linjebehandling af metastatisk kolorektalkræft\nData fra et multicenter, randomiseret, kontrolleret klinisk fase III-studie (NO16966) understøtter anvendelsen af capecitabin i kombination med oxaliplatin eller i kombination med oxaliplatin og bevacizumab til 1. linjebehandling af metastatisk kolorektalkræft. Studiet indeholdte to dele: En initial 2-arms del, i hvilken 634 patienter blev randomiseret i to forskellige behandlingsgrupper, inkluderende XELOX eller FOLFOX-4, og efterfølgende 2*2 design, i hvilken 1.401 patienter blev randomiseret til 4 forskellige behandlingsgrupper, inkluderende XELOX plus placebo, FOLFOX-4 plus placebo, XELOX plus bevacizumab og FOLFOX-4 plus bevacizumab. Se tabel 6 vedrørende behandlingsregimer.\nTabel 6 Behandlingsregimer i studie NO16966 (mCRC)\nOxaliplatin på dag 1, hver 2. uge\nintravenøs 2 timer\nLeucovorin på dag 1 og 2, hver 2.\nbolus/infusion, hver på dag 1 og\n2, hver 2. uge\n600 mg/ m2\nintravenøs 22 timer\n5 mg/kg intravenøs\nDag 1, før FOLFOX-4, hver 2.\nOxaliplatin på dag 1, hver 3. uge\nCapecitabin oral to gange daglig i\n2 uger (efterfulgt af 1 uge uden\n1.000 mg/m2 oral 2\nDag 1, før XELOX, hver 3. uge\nbolus injektion umiddelbart efter leucovorin\nI den egnede patientpopulation og intent-to-treat-populationen blev der demonstreret non-inferioritet af XELOX-armen, sammenlignet med FOLFOX-4-armen, med hensyn til progressionsfri overlevelse (se tabel 7). Resultaterne indikerer, at XELOX er ækvivalent med FOLFOX-4 med hensyn til den samlede overlevelse (se tabel 7). En sammenligning af XELOX plus bevacizumab versus FOLFOX-4 plus bevacizumab var en præspecificeret eksplorativ analyse. Sammenligningen viste, at XELOX plus bevacizumab svarede til FOLFOX-4 plus bevacizumab med hensyn til progressionsfri overlevelse (hazard ratio 1,01; 97,5 % konfidensinterval 0,84 - 1,22). Den mediane follow-up-tid på tidspunktet for de primære analyser i intent-to-treat-populationen var 1,5 år; data fra analyser efter yderligere et års follow-up fremgår også af tabel 7). Analysen af progressionsfri overlevelse on-treatment bekræftede dog ikke resultaterne fra den generelle progressionsfri overlevelse og samlede overlevelse: Hazard ratioen for XELOX versus FOLFOX-4 var 1,24 med 97,5 % konfidensinterval 1,07 - 1,44. Selvom sensitivitetsanalyser viser, at forskelle i behandlingsskemaer og tidspunkt for tumorvurdering påvirker analysen for progressionsfri overlevelse on-treatment, er der ikke fundet en fyldestgørende forklaring på dette fund.\nTabel 7 Nøgleresultaterne for effekt af non-inferioritetsanalysen af studie NO16966\nMediane tid til event (dage)\n1,05 (094; 1,18)\nET ÅRS YDERLIGERE FOLLOW UP\nParameter: Samlet overlevelse\n*EPP=egnet patientpopulation; **ITT=intent-to-treat population\nI et randomiseret, kontrolleret fase III-studie (CAIRO) blev effekten af capecitabin ved anvendelse af en initial -dosis på 1.000 mg/m2 i 2 uger hver 3. uge i kombination med irinotecan som 1. linjebehandling af patienter med metastatisk kolorektalkræft undersøgt. 820 patienter blev randomiseret til at få enten sekventiel behandling (n = 410) eller kombinationsbehandling (n = 410). Den sekventielle behandling bestod af 1. linjebehandling med capecitabin (1.250 mg/m2 to gange daglig i 14 dage), 2. linjebehandling med irinotecan (350 mg/m2 på dag 1) og 3. linjebehandling en kombination af capecitabin (1.000 mg/m2 2 gange dagligt i 14 dage) med oxaliplatin (130 mg/m2 på dag 1). Kombinationsbehandlingen bestod af 1. linjebehandling med capecitabin (1.000 mg/m2 to gange daglig i 14 dage) kombineret med irinotecan (250 mg/m2 på dag 1) (XELIRI) og 2. linjebehandling med capecitabin (1.000 mg/m2 to gange dagligt i 14 dage) plus oxaliplatin (130 mg/m2 på dag 1). Alle behandlingsserier blev administreret med 3 ugers interval. I 1. linjebehandlingen var den mediane progressionsfri overlevelse i intent-to-treat-populationen 5,8 måneder (95 % konfidensinterval 5,1 – 6,2 måneder) for capecitabin-monoterapi og 7,8 måneder (95 % konfidensinterval 7,0 -8,3 måneder; p = 0,0002) for XELIRI. 1. linjebehandling med XELIRI var dog forbundet med en øget incidens af gastrointestinal toksicitet og neutropeni (26 % og 11 % for henholdsvis XELIRI og 1. linjebehandling med capecitabin).\nXELIRI er blevet sammenlignet med 5-fluoruracil + irinotecan (FOLFIRI) hos patienter med metastatisk kolorektalkræft i tre randomiserede studier. XELIRI-regimerne inkluderede capecitabin 1.000 mg/m2 2 gange dagligt på dag 1-14 i en serie på 3 uger kombineret med irinotecan 250 mg/m2 på dag 1. I det største studie (studie BICC-C) blev patienterne randomiseret til ublindet enten at få FOLFIRI (n=144), bolus-5-fluoruracil (mIFL) (n=145) eller XELIRI (n=141). Patienterne blev yderligere randomiseret til dobbeltblindet enten at få behandling med celecoxib eller placebo. Den mediane progressionsfri overlevelse var 7,6 måneder for FOLFIRI, 5,9 måneder for mIFL (p = 0,004 ved sammenligning med FOLFIRI) og 5,8 måneder for XELIRI (p = 0,015). Den mediane samlede overlevelse var 23,1 måneder for FOLFIRI, 17,6 måneder for mIFL (p = 0,09) og 18,9 måneder for XELIRI (p = 0,27). Patienter behandlet med XELIRI oplevede i langt højere grad gastrointestinal toksicitet sammenlignet med FOLFIRI (48 % og 14 % fik diarré ved henholdsvis XELIRI og FOLFIRI).\nI EORTC-studiet blev patienterne randomiseret til ublindet at få enten FOLFIRI (n=41) eller XELIRI (n=44). Patienterne blev yderligere randomiseret til dobbeltblindet at få behandling med enten celecoxib eller placebo. Den mediane progressionsfri overlevelse og samlede overlevelse var kortere for XELIRI versus FOLFIRI (progressionsfri overlevelse 5,9 måneder versus 9,6 måneder og samlet overlevelse 14,8 versus 19,9 måneder). Herudover blev der hos patienter, der fik XELIRI-regimet, rapporteret en langt højere frekvens af diarré (41 % ved XELIRI og 5,1 % ved FOLFIRI).\nI studiet publiceret af Skof et al blev patienterne randomiseret til enten at få FOLFIRI eller XELIRI. Samlet responsrate var 49 % i XELIRI-armen og 48 % i FOLFIRI-armen (p = 0,76). Ved afslutningen af behandlingen havde 37 % af patienterne i XELIRI-armen og 26 % af patienterne i FOLFIRI-armen ingen tegn på sygdommen (p = 0,56). Toksiciteten ved behandlingerne var sammenlignelig på nær neutropeni, som blev rapporteret oftere hos patienter i FOLFIRI-armen.\nMontagnani et al brugte resultaterne fra de tre ovenstående studier til at fremlægge en samlet analyse af randomiserede studier, der sammenligner FOLFIRI- og XELIRI-behandlingsregimer ved behandling af metastatisk kolorektalkræft. FOLFIRI blev associeret med en signifikant reduktion i risikoen for progression (hazard ratio = 0,76; 95 % konfidensinterval 0,62-0,95; p < 0,01). Dette resultat skyldes til dels den dårlige tolerance af de anvendte XELIRI-regimer.\nData fra et randomiseret klinisk studie (Souglakos et al, 2012), som sammenlignede FOLFIRI + bevacizumab med XELIRI + bevacizumab, viste ingen signifikant forskel i progressionsfri overlevelse og samlet overlevelse mellem de to behandlinger. Patienterne blev randomiseret til enten at få\nFOLFIRI plus bevacizumab (arm-A, n=167) eller XELIRI plus bevacizumab (arm-B, n=166). I arm-B bestod det anvendte XELIRI-regime af 1.000 mg/m2 capecitabin 2 gange dagligt i 14 dage plus 250 mg/m2 irinotecan på dag 1. For henholdsvis FOLFIRI plus bevacizumab og XELIRI plus bevacizumab var den mediane progressionfri overlevelse 10,0 og 8,9 måneder; p = 0,64, samlet overlevelse var 25,7 og 27,5 måneder; p = 0,55, og responsrater 45,5 % og 39,8 %; = 0,32. Patienter behandlet med XELIRI plus bevacizumab rapporterede signifikant højere incidenser af diarré, febril neutropeni og hånd-fod-hudreaktioner end patienter behandlet med FOLFIRI plus bevacizumab med signifikant højere frekevens af forsinkelse i behandling, dosisreduktioner og seponering af behandling.\nData fra et randomiseret, kontrolleret fase II-multicenterstudie (AIO KRK 0604) støtter anvendelsen af en initial capecitabin-dosis på 800 mg/m2 i 2 uger hver 3. uge i kombination med irinotecan og bevacizumab som 1. linjebehandling af patienter med metastatisk kolorektalkræft. 120 patienter blev randomiseret til at få et modficeret XELIRI-regime med capecitabin (800 mg/m2 2 gange dagligt i to uger efterfulgt af 7 dages pause), irinotecan (200 mg/m2 som infusion over 30 minutter på dag 1 hver tredje uge) og bevacizumab (7,5 mg/kg som infusion over 30 til 90 minutter på dag 1 hver tredje uge). 127 patienter blev randomiseret til behandling med capecitabin (1.000 mg/m2 2 gange dagligt i to uger efterfulgt af 7 dages pause), oxaliplatin (130 mg/m2 som infusion over 2 timer på dag 1 hver tredje uge) og bevacizumab (7,5 mg/kg som infusion over 30 til 90 minutter på dag 1 hver tredje uge). Behandlingsresponset efter en gennemsnitlig opfølgningsperiode for studie-populationen på 26,2 måneder er som vist nedenfor:\nTabel 8 Nøgleresultater for effekt fra AIO KRK-studiet\nProgressionsfri overlevelse efter 6 måneder\nMedian samlet overlevelse\nKombinationsterapi i 2. linjebehandling af metastatisk kolorektalkræft\nData fra et multicenter, randomiseret, kontrolleret klinisk fase III-studie (NO16967) understøtter anvendelsen af capecitabin i kombination med oxaliplatin til 2. linjebehandling af metastatisk kolorektalkræft. I denne undersøgelse blev 627 patienter med metastatisk kolorektalkræft, som tidligere havde fået behandling med irinotecan i kombination med fluorpyrimidin som 1. linje- behandling, randomiseret til behandling med XELOX eller FOLFOX-4. For doseringen af XELOX og FOLFOX-4 (uden tillæg af placebo eller bevacizumab) se tabel 6. Det blev vist, at XELOX var non- inferior i forhold til FOLFOX-4 med hensyn til progressionsfri overlevelse i per-protokolpopulationen og intent-to-treat-populationen (se tabel 9). Resultaterne indikerer, at XELOX er ækvivalent med FOLFOX-4 med hensyn til samlet overlevelse (se tabel 9). Den mediane follow-up tid på tidspunktet for den primære analyse i intent-to-treat-populationen var 2,1 år. Data fra analyser efter yderligere 6 måneders follow-up fremgår også af tabel 9.\nTabel 9 Nøgleresultater fra non-inferioritetsanalyserne af studie NO16967\n6 MÅNEDERS YDERLIGERE FOLLOW UP\n*PPP=per protokol population; **ITT=intent-to-treat population\nData fra et randomiseret, kontrolleret, klinisk fase III-multicenterstudie hos patienter med fremskreden ventrikelkræft støtter anvendelsen af capecitabin som 1. linjebehandling af fremskreden ventrikelkræft (ML17032). I dette studie blev 160 patienter randomiseret til behandling med capecitabin\n(1.000 mg/m2 to gange dagligt i 2 uger efterfulgt af 7 dages pause) og cisplatin (80 mg/m2 som en 2- timers infusion hver 3. uge). I alt blev 156 patienter randomiseret til behandling med 5-FU (800 mg/m2 dagligt som kontinuerlig infusion på dag 1 til 5 hver 3. uge) og cisplatin (80 mg/m2 som en 2-timers infusion på dag 1 hver 3. uge). Capecitabin var i kombination med cisplatin non-inferiørt i forhold til 5-FU i kombination med cisplatin med hensyn til progressionsfri overlevelse i per protokolanalysen (hazard ratio 0,81; 95 % konfidensinterval 0,63 – 1,04). Den mediane progressionsfrie overlevelse var 5,6 måneder (capecitabin + cisplatin) versus 5,0 måneder (5-FU + cisplatin). Resultatet for hazard ratio for varighed af overlevelse (samlet overlevelse) svarede til resultatet for hazard ratio for progressionsfri overlevelse (hazard ratio 0,85, 95 % konfidensinterval 0,64 – 1,13). Den mediane varighed for overlevelse var 10,5 måneder (capecitabin + cisplatin) versus 9,3 måneder (5-FU + cisplatin).\nData fra et randomiseret fase III-multicenterstudie, der sammenlignede capecitabin med 5-FU og i kombination med enten oxaliplatin eller cisplatin til patienter med fremskreden ventrikelkræft, støtter anvendelse af capecitabin til 1. linjebehandling af fremskreden ventrikelkræft (REAL-2). I dette studie blev 1002 patienter randomiseret i et 2x2 faktor design til en af følgende fire arme:\n-ECF: epirubicin (50 mg/ m2 som bolus på dag 1 hver 3. uge), cisplatin (60 mg/m2 som en to- timers infusion på dag 1 hver 3. uge) og 5-FU (200 mg/m2 dagligt givet som kontinuerlig infusion via et centralt venekateter).\n-ECX: epirubicin (50 mg/ m2 som bolus på dag 1 hver 3. uge), cisplatin (60 mg/m2 som en to- timers infusion på dag 1 hver 3. uge) og capecitabin (625 mg/m2 to gange dagligt givet kontinuerligt).\n-EOF: epirubicin (50 mg/ m2 som bolus på dag 1 hver 3. uge), oxaliplatin (130 mg/m2 som en to- timers infusion på dag 1 hver 3. uge) og 5-FU (200 mg/m2 dagligt givet som kontinuerlig infusion via en central linje).\n-EOX: epirubicin (50 mg/ m2 som bolus på dag 1 hver 3. uge), oxaliplatin (130 mg/m2 som en to-timers infusion på dag 1 hver 3. uge) og capecitabin (625 mg/m2 to gange dagligt givet kontinuerligt).\nDen primære effektanalyse i per protokolpopulationen demonstrerede non-inferioritet i samlet overlevelse for capecitabin versus 5-FU regimerne (hazard ratio 0,86; 95 %konfidensinterval 0,8 -\n0,99) og for oxaliplatin mod cisplatinbaserede regimer (hazard ratio 0,92; 95 % konfidensinterval 0,80 - 1,1). Den mediane samlede overlevelse var 10,9 måneder for de capecitabinbaserede regimer og 9,6 måneder for de 5-FU-baserede regimer. Den mediane samlede overlevelse var 10,0 måneder for de cisplatinbaserede regimer og 10,4 måneder for de oxaliplatin-baserede regimer.\nCapecitabin har også været anvendt i kombination med oxaliplatin til behandling af fremskreden ventrikelkræft. Studier med capecitabin-monoterapi indikerer, at capecitabin har effekt i fremskreden ventrikelkræft.\nKolonkræft, kolorektalkræft og fremskreden ventrikelkræft, metaanalyse\nEn metaanalyse af seks kliniske forsøg (studie SO14695, SO14796, M66001, NO16966, NO16967 og M17032) støtter, at capecitabin kan erstatte 5-FU i mono- og kombinationsbehandling af gastrointestinal kræft. Den poolede analyse omfatter 3097 patienter, som blev behandlet med regimer, som indeholdt capecitabin, og 3074 patienter, som blev behandlet med regimer, som indeholdt 5-FU. Den mediane samlede overlevelse var 703 dage (95 % konfidensinterval: 671, 745) hos patienter, som blev behandlet med regimer, der indeholdt capecitabin og 683 dage (95 % konfidensinterval: 646, 715) hos patienter, som blev behandlet med regimer, der indeholdt 5-FU. Hazard ratio for samlet overlevelse var 0,94 (95 % konfidensinterval: 0,89; 1,00: p = 0,0489). Det indikerer, at regimer, som indeholder capecitabin, er non-inferiøre i forhold til regimer, som indeholder 5-FU.\nKombinationsbehandling med capecitabin og docetaxel ved lokal advanceret eller metastatisk brystkræft\nData fra et randomiseret, kontrolleret, klinisk fase III-multicenterstudie støtter anvendelsen af capecitabin i kombination med docetaxel til behandling af patienter med lokal fremskreden eller metastatisk brystkræft hos hvem cytotoksisk kemoterapi, inklusive et anthracyklin, har svigtet. I dette studie randomiseredes 255 patienter til behandling med capecitabin (1.250 mg/m2 to gange dagligt i 2 uger efterfulgt af en uges pause og behandling med docetaxel 75 mg/m2 som 1 times intravøs infusion hver 3. uge). 256 patienter blev randomiseret til behandling med docetaxel alene (100 mg/m2 som 1 times intravøs infusion hver 3. uge). Overlevelsen var bedre i kombinationsarmen med capecitabin + docetaxel (p = 0,0126). Den mediane overlevelse var 442 dage (docetaxel + capecitabin) vs. 352 dage (docetaxel alene). De totale objektive responsrater i den totale randomiserede population (investigators vurdering) var 41,6 % (capecitabin + docetaxel) vs. 29,7 % (docetaxel alene); p = 0,0058. Tid indtil progressiv sygdom var længere i kombinationsarmen med capecitabin + docetaxel (p < 0,0001). Den mediane tid indtil progression var 186 dage (capecitabin + docetaxel) vs. 128 dage (docetaxel alene).\nMonoterapi med capecitabin efter svigt af taxaner og kemoterapi, som indeholder antracykliner, og af patienter til hvem behandling med antracykliner ikke er indiceret\nData fra to kliniske multicenterstudier i fase II støtter anvendelsen af capecitabin-monoterapi hos patienter, hos hvem taxoider og et anthracyklinindeholdende kemoterapiregime har svigtet, eller hos hvem yderligere anthracyklinbehandling ikke er indiceret. I disse studier blev 236 patienter behandlet med capecitabin (1.250 mg/m2 to gange dagligt i 2 uger efterfulgt af en uges pause). De totale objektive responsrater (investigators vurdering) var 20 % (første studie) og 25 % (andet studie). Den mediane tid indtil progression var 93 og 98 dage. Den mediane overlevelse var 384 og 373 dage.\nEn metaanalyse af 14 kliniske studier med data fra mere end 4.700 patienter, som er blevet behandlet med capecitabin-monoterapi eller capecitabin i kombination med forskellige kemoterapiregimer indenfor flere indikationer (kolonkræft, kolorektalkræft, ventrikelkræft og brystkræft) viste, at patienter behandlet med capecitabin, som udviklede hånd- og fodsyndrom, havde en længere samlet overlevelse sammenlignet med patienter, som ikke udviklede hånd- og fodsyndrom: gennemsnitlige samlede overlevelse var 1.100 dage (95 % konfidensinterval 1.007; 1.200) versus 691 dage (95 % konfidensinterval 638; 754). Hazard ratio var 0,61 (95 % konfidensinterval 0,56; 0,66).\nReceptpligtig medicin oplistet. ATC-kode: "L01BC06 "\nCapecitabins farmakokinetik er undersøgt i dosisintervallet 502 – 3.514 mg/m2/dag. Parametrene for capecitabin, 5’-deoxy-5-fluorocytidin (5’-DFCR) og 5’-deoxy-5-fluorouridin (5’-DFUR) var ens på dag 1 og 14. AUC for 5-FU var 30-35 % højere på dag 14. Dosisreduktion af capecitabin nedsætter den systemiske eksponering for 5-FU mere end svarende til dosisproportionaliteten på grund af den aktive metabolits non-lineære farmakokinetik.\nEfter oral administration absorberes capecitabin hurtigt og fuldstændigt efterfulgt af en omfattende omdannelse til metabolitterne 5’-DFCR og 5‘-DFUR. Administration sammen med føde nedsætter hastigheden af capecitabinabsorptionen, men medfører kun mindre virkning på 5‘-DFURs AUC og på AUC af den efterfølgende metabolit 5-FU. Efter en dosis på 1250 mg/m2 efter indtagelse af føde var\npeak-plasmakoncentrationerne på dag 14 (Cmax, g/ml) for capecitabin, 5’-DFCR, 5’-DFUR, 5-FU og FBAL 4,67; 3,05; 12,1; 0,95 og 5,46. Tiden indtil peak-plasmakoncentrationen (Tmax, timer) var 1,50; 2,00; 2,00; 2,00 og 3,34. AUC0-∞ værdierne ( g•time/ml var 7,75; 7,24; 24,6; 2,03 og 36,3.\nHumane plasmaundersøgelser in vitro har vist at capecitabin, 5′-DFCR, 5′-DFUR og 5-FU er hhv. 54 %, 10 %, 62 % og 10 % bundet til protein, hovedsageligt til albumin.\nCapecitabin metaboliseres først af hepatisk carboxylesterase til 5’-DFCR, som derefter omdannes til 5’-DFUR af cytidindeaminase, som fortrinsvis findes i leveren og i tumorvæv. Den videre katalytiske aktivering af 5’-DFUR sker derefter ved hjælp af thymidinfosforylase (ThyPase). Enzymerne, som er involverede i den katalytiske aktivering findes i tumorvæv, men også i normalt væv, om end i lavere koncentrationer. Den sekventielle enzymatiske biotransformation af capecitabin til 5-FU fører til højere koncentrationer inden i tumorcellerne. For så vidt angår kolorektale tumorer synes dannelsen af 5-FU hovedsageligt at være lokaliseret til stromale tumorceller. Efter oral administration af capecitabin til patienter med kolorektalkræft var forholdet mellem koncentrationen af 5-FU i de kolorektale tumorer og i de tilstødende væv 3,2 (spændvidde: 0,9 – 8,0). Forholdet mellem koncentrationen af 5-FU i tumor og plasma var 21,4 (spændvidde: 3,9 – 59,9, n=8), mens forholdet mellem normalt væv og plasma var 8,9 (spændvidde: 3,0 – 25,8, n=8). Thymidinfosforylaseaktiviteten var 4 gange større i primært kolorektalt tumorvæv end i det tilstødende normale væv. I henhold til immunohistokemiske studier synes thymidinfosforylase hovedsageligt lokaliseret i stromale tumorceller.\n5-FU nedbrydes yderligere af enzymet dihydropyrimidindehydrogenase (DPD) til det meget mindre toksiske dihydro-5-fluoruracil (FUH2). Dihydropyrimidinase spalter pyrimidinringen til 5-fluoro-\nureidopropionsyre (FUPA). Endeligt spalter β-ureido-propionase FUPA til α-fluoro-β-alanin (FBAL), som udskilles i urinen. Dihydropyrimidindehydrogenase (DPD) aktiviteten er det hastighedsbestemmende trin. DPD deficit kan medføre øget toksicitet af capecitabin (se pkt. 4.3 og 4.4).\nEliminationshalveringstiden (t½, timer) for capecitabin, 5’-DFCR, 5’-DFUR, 5-FU og FBAL var 0,85, 1,11, 0,66, 0,76 og 3,23. Capecitabin og dets metabolitter udskilles primært i urinen. 95,5 % af den indgivne capecitabindosis genfandtes i urinen. Udskillelse i fæces er minimal (2,6 %). Hovedmetabolitten som udskilles i urinen er FBAL, der repræsenterer 57 % af den indgivne dosis. Ca. 3 % af den indgivne dosis udskilles uændret i urinen.\nFase I-studier, som evaluerede capecitabins effekt på enten docetaxels eller paclitaxels farmakokinetik og vice versa, viste ingen effekt af capecitabin på hverken docetaxels eller paclitaxels farmakokinetik (Cmax og AUC) og inden effekt af docetaxel eller paclitaxel på 5’-DFUR’s farmakokinetik.\nFarmakokinetik i specielle populationer\nEfter capecitabin-behandling af 505 patienter med kolorektalkræft, som fik 1250 mg/m2 to gange\ndagligt, blev der foretaget en populationsfarmakokinetisk analyse. Køn, tilstedeværelse eller fravær af levermetastaser ved baseline, Karnofsky Performance Status, total bilirubin, serum-albumin, ASAT og ALAT havde ingen statistisk signifikant effekt på farmakokinetikken af 5’-DFUR, 5-FU og FBAL.\nLeverinsufficiens pga. Levermetastaser.\nI henhold til et farmakokinetisk studie på kræftpatienter med let til moderat leverinsufficiens pga. levermetastaser kan capecitabins biotilgængelighed og eksponeringen for 5-FU øges sammenlignet med patienter uden leverinsufficiens. Der findes ingen farmakokinetiske data om patienter med svær leverinsufficiens.\nBaseret på et farmakokinetisk studie hos kræftpatienter med let til svær nyreinsufficiens er der ingen tegn på effekt af creatininclearance på farmakokinetikken af det intakte lægemiddel og 5-FU. Creatininclearance påvirkede den systemiske eksponering af 5’-DFUR (35 % stigning i AUC, når creatininclearance aftog med 50 %) og FBAL (114 % stigning i AUC, når creatininclearance aftog med 50 %). FBAL er en metabolit uden antiproliferativ aktivitet.\nBaseret på populationsfarmakokinetiske analyser, som omfattede patienter i mange aldre (27 – 86 år), og som omfattede 234 (46 %) patienter, som var mindst 65 år, spillede alderen ingen rolle for farmakokinetikken af 5’-DFUR og 5-FU. FBAL’s AUC steg med alderen (20 % stigning i alder medførte 15 % stigning i FBAL’s AUC). Denne stigning skyldes formentlig en ændring i nyrefunktionen.\nEfter oral administration af 825 mg/m2 capecitabin to gange dagligt i 14 dage, havde patienter af japansk oprindelse (n=18) omkring 36 % lavere Cmax og 24 % lavere AUC for capecitabin end patienter af kaukasisk oprindelse (n=22). Patienter af japansk oprindelse havde også omkring 25 % lavere Cmax og 34 % lavere AUC for FBAL end patienter af kaukasisk oprindelse. Den kliniske betydning af disse forskelle er ukendt. Der forekom ingen signifikant forskel i eksponeringen af andre metabolitter (5´-DFCR, 5´-DFUR og 5-FU).\nI toksicitetsforsøg med gentagne doser førte dagligt oral administration af capecitabin til cynomolgusabe og mus til toksiske virkninger, typiske for fluorpyrimidiner, på det gastrointestinale, det lymfoide og det hæmatopoietiske system. De toksiske virkninger var reversible. Efter behandling med capecitabin er der set hudtoksicitet, karakteriseret ved degenerative/regressive forandringer. Capecitabin var fri for hepatisk og CNS toksicitet. Der blev set kardiovaskulær toksicitet (f.eks. forlængelse af PR- og QT-intervallet) hos cynomolgusabe efter intravenøs administration\n(100 mg/kg), men ikke efter gentagen oral dosering (1.379 mg/m2/dag).\nEt to-års carcinogenicitetsstudie på mus gav ikke holdepunkter for at capecitabin var carcinogent.\nI standardfertilitetsundersøgelser blev der observeret påvirkning af fertiliteten på hunmus, som fik capecitabin, men effekten var dog reversibel efter en stoffri periode. Desuden indtraf der i en 13-ugers undersøgelse atrofiske og degenerative forandringer i reproduktionsorganerne hos hanmus; forandringerne var dog reversible efter en stoffri periode (se pkt. 4.6).\nI embryotoksiske forsøg og i teratogenicitetsforsøg hos mus blev der set dosisrelaterede stigninger i føtal resorption og teratogenicitet. Hos aber blev der set abort og embryoletalitet efter høje doser, men der var ikke tegn på teratogenicitet.\nCapecitabin var ikke mutagent in vitro overfor bakterier (Ames test) eller overfor celler fra pattedyr (kinesisk hamster V79/HPRT gene mutation assay). Capecitabin var dog ligesom andre nukleosidanaloger (dvs. 5-FU) klastogent på humane lymfocytter (in vitro), og der var et positivt trend i in vivo mikronukleustesten på mus.\n-Ecansya 150 mg filmovertrukne tabletter\nHypromellose (6cps) Talcum\nTitandioxid (E171) Rød jernoxid (E172) Gul jernoxid (E172\n-Ecansya 300 mg filmovertrukne tabletter\nHypromellose (6cps) Talkum\n-Ecansya 500 mg filmovertrukne tabletter\nAluminium/aluminium- eller PVC/PVdC/aluminium-blistere indeholdende 10 filmovertrukne tabletter. Hver pakke indeholder 30, 60 eller 120 filmovertrukne tabletter.\nEcansya 150 mg filmovertrukne tabletter. Aluminium/aluminium-blistere:\n30 Filmovertrukne tabletter: EU/1/12/763/001\n60 Filmovertrukne tabletter: EU/1/12/763/002\n120 Filmovertrukne tabletter: EU/1/12/763/003\n30 Filmovertrukne tabletter: EU/1/12/763/004\n60 Filmovertrukne tabletter: EU/1/12/763/005\n120 Filmovertrukne tabletter: EU/1/12/763/006\nEcansya 300 mg filmovertrukne tabletter. Aluminium/aluminium-blistere:\n30 Filmovertrukne tabletter: EU/1/12/763/007\n60 Filmovertrukne tabletter: EU/1/12/763/008\n120 Filmovertrukne tabletter: EU/1/12/763/009\n30 Filmovertrukne tabletter: EU/1/12/763/010\n60 Filmovertrukne tabletter: EU/1/12/763/011\n120 Filmovertrukne tabletter: EU/1/12/763/012\nEcansya 500 mg filmovertrukne tabletter. Aluminium/aluminium-blistere:\n30 Filmovertrukne tabletter: EU/1/12/763/013\n60 Filmovertrukne tabletter: EU/1/12/763/014\n120 Filmovertrukne tabletter: EU/1/12/763/015\n30 Filmovertrukne tabletter: EU/1/12/763/016\n60 Filmovertrukne tabletter: EU/1/12/763/017\n120 Filmovertrukne tabletter: EU/1/12/763/018\nDato for første markedsføringstilladelse: 20 april 2012\nDato for fornyelse af tilladelsen:\nYderligere information om Ecansya findes på Det Europæiske Lægemiddelagenturs hjemmeside http://www.ema.europa.eu


Mensah: Skal spille med om medaljer\n16 september 2020 08:31:39 CET\nKevin Mensah mener, at Brøndby i denne sæson skal spille med om medaljer i Superligaen, som også bør være målsætningen.\nI sidste sæson var målsætningen i Brøndby, at de skulle vinde medaljer i Superligaen, men her måtte de dog tage til takke med fjerdepladsen.\nI denne sæson ser holdet noget yngre ud, en det har gjort i lang tid, men de mange unge spillere skal ikke være en undskyldningen for klubbens målsætning i Superligaen.\nKevin Mensah er en af de mere rutinerede spillere på holdet, og han mener, at truppen er god nok til at spille med om medaljer i Superligaen i denne sæson.\n- Vi har en målsætning om at spille med i toppen af Superligaen, og det får du mig aldrig til at sige, at vi ikke skal. Uanset hvor unge, gamle, slidte og hvad der ellers er, så ser jeg et Brøndby-hold, der kan være med i toppen, siger Mensah.\n- Vi skal spille med om medaljer. Det er derfor, jeg er her, og sådan er jeg sikker på, at alle de andre også har det. Der skal været noget på spil i hver kamp, og det er der kun for alvor, hvis man er med i toppen, slutter han.


Over 10 biler blev stukket i brand i København | LOCAL EYES\nHome Nyheder Over 10 biler blev stukket i brand i København\nBrandene fandt sted seks forskellige steder i hovedstaden. De fleste blev sat i gang i området fra Christianshavn og ind mod indre by, fortæller vicepolitiinspektør i København, Rasmus Skovsgaard, på et pressemøde søndag.\n- Vi har en klar ambition om at standse det her hurtigst muligt, siger vicepolitiinspektøren, der fortæller, at politiet har fundet sikre spor på gerningsstederne, som de arbejder ud fra.\nDet er endnu ikke fastlagt, hvem der står bag bilbrandene, og om der er tale om én eller flere gerningsmænd.\n- Det er fuldstændig uacceptabelt, at der sker bilafbrændinger i Danmark, siger Rasmus Skovsgaard.\n- Derfor har vi her til formiddag sat os ned og lavet en afpasset og håndfast plan for at komme det til livs, tilføjer han.\nSøndag 21. aug 2016 / a18241\nNæsteBetjente fandt skydevåben efter dødstrusler i Helsinge\nForrigeFlere tunge sten blev kastet fra bro over motorvejen


Mit Kreative Univers: marts 2013\nEr havnet i en rigtig træls situation. Fra i morgen må jeg, og rigtig mange andre lærere, ikke gå på arbejde, og jeg må heller ikke forberede mig.\nEr midlertidig "fyret" pga lock out.\nIngen løn - ingen slik og ingen gode sager. Ved faktisk ikke, om jeg må tage andet arbejde midlertidt, hvis det var muligt.\nHeldigvis har jeg photoshop elements at lege med. Jeg øver mig stadig, og bliver klogere for hver gang.\nVar i gang med at lave serigrafirammer i går. Desværre fik jeg ikke belyst længe nok, så jeg må starte helt forfra med at sætte nyt væv på rammerne, påføre fotoemulsion, tørre, for derefter at belyse igen.\nHavde ellers lavet nogle gode grafiske motiver, som jeg ville have trykt på pudervår. Måske er det det, jeg skal bruge de næste dage på - når jeg altså ikke skal ud og være solidarisk med mine "kolleger".\nIndsendt af Inken Marie Østerby kl. 14.43 Ingen kommentarer:\nBlomstervase af elektrikerrør\nSe lige hvad jeg har fundet på. Egentlig er inspirationskilden en "vase" jeg så på et hotel i Berlin, som var lavet af haveslange i en pæn rosa og grå farve. Et spændebånd holdt slangerne sammen.\nDet skulle jeg selvfølgelig prøve, men hvem vil have en grøn haveslange stående i stuen med blomster i? Ikke mig!! Det kan være det kommer, man ved aldrig.\nDer var ikke meget blød slange i Torbens værksted, men i stedet fandt jeg nogle meget stive elektrikerrør - tror det er sådan nogle man trækker ledninger gennem fra den ene ende af huset til den anden. Synes jeg har været med til det flere gange.\nDe var dog alt for stive til spændebånd, men så fandt jeg på at sætte dem i en glasvase fra Ikea.\nSmukt ik`- eller måske bare anderledes?\nIndsendt af Inken Marie Østerby kl. 15.57 2 kommentarer:\nEtiketter: Blomstervase, elektrikerrør\nLækre cupcakes - dog ikke til at spise\nSå kan de da vist ikke blive mere lækre - lige til at spise.\nIndsendt af Inken Marie Østerby kl. 09.01 3 kommentarer:\nSynes det er skide sjovt at lege med de forskellige elementer i Photo Shop. Synes bare også det med farver er rigtig svært.\nIndsendt af Inken Marie Østerby kl. 00.02 Ingen kommentarer:\nEtiketter: Photo Shop\nAfsked med Helle\nSå kom dagen, hvor der skulle siges farvel til Helle. Helle har været vikar for Lene et helt år, mens Lene var på barsel.\nDet er altid svært at sige farvel til mennesker, man har arbejdet godt sammen med, og som man har svinget godt med.\nMEN vi er jo bestemt også alle glade for at se Lene igen.\nHeldigvis skal Helle allerede være vikar på skolen på fredag, så vi slipper hende ikke helt.\nEn del af afskedsgaven til Helle var dette billede, som jeg har lavet i photo shop. Mit første store projekt. Jeg kan godt selv finde fejl, og det kan kun blive bedre.\nIndsendt af Inken Marie Østerby kl. 12.14 Ingen kommentarer:\nEtiketter: 3.z, Helles afsked, Photo Shop


Dyremishandling | Gylle.dk - Part 4\nTag / Dyremishandling\nNordjyllands Politi har sigtet nordjysk landmand på Hobro-egnen for at overtræde dyreværnsloven. Det skriver Nordjyske den 18. maj 2018 med henvisning til Fagbladet 3F. Ukorrekt aflivning af en so, syge grise med brok eller skuldersår og grise, der var aflivet ved sving eller slag mod […]\nDenne kronik blev første gang trykt i Information den 23. marts 2018. Vi bringer den med tilladelse fra både forfatteren og dagbladet. KRONIK af Nina Bjarup Vetter Vystopi er en nyligt formuleret lidelse, der sætter ord på mine og mange andre dyrevenners følelse af at […]\nUrimelig landbrugsstøtte – landbruget skal kunne klare sig selv\nAnker Nielsen, Bagenkop, skriver 9. marts 2018: Landmændene i EU modtog i 2016 svimlende 336 milliarder kroner i landbrugsstøtte. Et enkelt erhverv modtager således cirka en milliard kroner i støtte dagligt. På trods heraf argumenterer erhvervet vedholdende for sin enorme betydning for de enkelte landes […]\nI kampen for et totalt stop for kastration af pattegrise i 2024 er der nu nået en stor milepæl: inden udgangen af 2018 vil alle danske svineproducenter bruge bedøvelse, når de kastrerer grisene. Det skriver Dyrenes Beskyttelse i en pressemeddelelse 23. januar 2018. Siden Dyrenes […]\n16. januar 2018 | Af Gustav Bech, Organic Today DYREVELFÆRD – Den norske regering har præsenteret et nyt regeringsgrundlag, som lægger op til at afvikle landets mink- og rævefarme. Danmark bør følge nordmændenes eksempel, mener dyreværnsfolk. Som det første blandt de nordiske lande vil Norge […]\nDanske svin lider stadig\nResultaterne af Fødevarestyrelsens dyrevelfærdskontrol for 2016 viser, at der bliver givet sanktioner i en tredjedel af besøgene i svinestaldene. Miljø- og fødevareminister Esben Lunde Larsen (V) varsler mere målrettet kontrol. Det fremgår af en pressemeddelelse fra ministeren, 21. december 2017. På 307 besøg i danske […]


Kandu.dk - Køb af 1 ud af 3 digitalkamera\nKøb af 1 ud af 3 digitalkamera\n05-01-06 15:33 : Sunowich\n05-01-06 15:35 : Sunowich\n05-01-06 15:47 : bentjuul\n05-01-06 16:51 : Moggi\n05-01-06 17:04 : golfhouse\n05-01-06 17:06 : CLAN\n05-01-06 17:07 : severino\n05-01-06 17:08 : CLAN\n05-01-06 17:18 : emesen\n05-01-06 17:25 : severino\n05-01-06 17:46 : alkyrix\n05-01-06 18:02 : golfhouse\n05-01-06 18:10 : aasenissum\n05-01-06 18:53 : emesen\n05-01-06 19:07 : alkyrix\n05-01-06 19:11 : CLAN\n05-01-06 19:19 : alkyrix\n05-01-06 19:25 : aasenissum\n05-01-06 19:59 : dova\n05-01-06 20:41 : alkyrix\n05-01-06 20:54 : alkyrix\n05-01-06 22:12 : aasenissum\n05-01-06 22:25 : severino\n05-01-06 22:59 : alkyrix\n06-01-06 15:00 : severino\n06-01-06 18:18 : dova\n06-01-06 20:16 : severino\n16-01-06 21:35 : Danni8\n16-01-06 22:19 : alkyrix\n17-01-06 17:22 : severino\n17-01-06 17:36 : alkyrix\n19-01-06 00:10 : alkyrix\n19-01-06 16:52 : Moggi\n19-01-06 16:55 : alkyrix\n19-01-06 16:56 : alkyrix\n19-01-06 21:16 : severino\nFra : alkyrix Vist : 940 gange\nDato : 05-01-06 15:28\nJeg står og skal ud og rejse i et halvt år, så vil jeg selvfølgelig gerne have et godt digitalkamera med mig. Jeg har været ved at kikke på følgende:\nJeg vil egentligt gerne have et mærke som Canon, men det er nok lige 500 for dyrt syns jeg, og de andre de virker som nogle gode kameraer.\nSå ville jeg bare høre om der var nogle der have nogle erfaringer med nogle af kameraerne eller mærkerne? Ved f.eks. at det samsung er extrem hurtig til at tage billederne, men jeg vil gerne høre en masse forskelligt\nDato : 05-01-06 15:33\nJeg vilkle klart vælge cannon det har jeg selv og det er det eneste med dansk menu\nDato : 05-01-06 15:35\nDu kan sagtens få et billigere cannon ellers vent med at købedet til du er ude at rejse Mvh sune\nDato : 05-01-06 15:47\nJeg vil helt klart vælge Canon - jeg har selv et Ixus 500 og et ældre digitalt Eos D 60.\nMåske kan endnu købe Canon Ixus 500 til en pris der passer dig, det er et godt kamera til lommen og bruger ganske alm CF kort som kan købes rimeligt billigt.\nDato : 05-01-06 16:51\nJeg ville også vælge Cannon.\nJeg har selv et Kodak og syntes at jeg døjer meget med røde øjne (Blitzen).\nHer er en liste over Canon Ixus på nettet:\nLidt af et link\nDato : 05-01-06 17:04\nHej jeg har et Samsung A7 7.0 mega pixels Det virker kanont og med 512 mb hukommelses kan man tage masser af billeder...\nPris knap 2500,- kanon kamera.\nDato : 05-01-06 17:06\nKigger man på Datatids test (december 2005 - Nr. 12 - side 28) om test af digital kameraer, så vinder:\n1. Olympus u Digital 600\n2. HP Photosmart R817\nJeg vil råde dig til at låne / se bladet på dit lokale bibliotek, eller købe det... og så gennemlæse testen grundigt.\nHygge... og god ferie\nNB: Har selv Canon... og er nok lidt af en fanatiker hvad angår Canon kameraer, men det er altså ikke det der vinder denne test\nDato : 05-01-06 17:07\nNår du skal ud og rejse i så lang tid, så ville det være discount at gå på kompromis med et kamera, især hvis du gerne vil have mange gode billeder med hjem.\nDer er mange der vælger de små flade DAME modeller!\nJeg ville i første omgang satse på et kamera der er godt at holde på, så der er styr på billedet. Der skal være en god zoom på, så man kan udvælge sit motiv tilfredsstillende. Her skal du gå efter et med mange gange optisk zoom, IKKE digital zoom, for det er en kunstig forstørrelse, der giver et ringere resultat.\nHusk at have rigeligt med memorykort med, eller endnu bedre en såkaldt traveldisk, som findes fra 40 GB og opefter. Den har indbygget kortlæser, og koster kun ca 2 stk 512Mb korts pris.\nVælg også et kamera der bruger standard batterier som fx. 2 eller 4 AA batterier. Dem kan du få alle vegne, hvis du skulle komme i strømnød.\nHold dig langt væk fra kamera med specielle batterier.\nMit forslag ville være et Konica-Minolta Dimage Z5 eller Z6\nDet har mange muligheder for automatisk eller halvautomatiske funktioner ved krævende optagelser.\nDet har 12 gange optisk zoom og 4 gange digital. Det køre fra 35-420mm. Har antirystefunktion og hurtig focus.\nDet har Blitzsko til en ekstra kraftig flash, når der er brug for mere lys.\nDette kamera har et godt greb. Elektronisk søger samt stor skærm på bagsiden.\nDet er set til knapt 3000 kr, hvilket må sige at være rimligt for alt det du får i et og samme kamera.\nDato : 05-01-06 17:08\nNNBB: Budgettet var 2.500,- i omtalte test\nDato : 05-01-06 17:18\nJeg har cannon s50 og masser af røde øjne - det gør alle de små camera.\nMen her er programmet til at fjerne de røde øjne (gratis)\ntryk på billedet og vælg download i venstre side\nDato : 05-01-06 17:25\nJeg fortrækker at lade kameraet gøre dette arbejde. Det bliver mere naturligt.\nDet koster kun et ekstra lille blink med blitzen, inden det tager billedet.\nDato : 05-01-06 17:46\nHold da op, der er da lige pludselig kommet mange besvarelser.\nMange tak, ska I ha folks..jeg bliver mere og mere overbevidst om Canon, specielt da jeg lige har læst en masse om samsung L50, det er vist ikke så godt som min sælger sagde det var...er vist rimelig langsomt og tager for dårlige billeder til prisklassen.\nMen hvis I skulle have andre tanker om nogle andre kameraer, må I gerne lufte dem herinde, jeg vil da gerne vide om der er andre gode kameraer derude som er noget værd, specielt fordi jeg er ved at kende en del der har Canon IXUS 50, og jeg vil da ikke have samme kamera som alle de andre !\nMen prisklassen er på omkring 2000 og det skal helst være et rimelig lille kamera, da jeg skal kunne have det med overalt og helst i lommen. Og det med lagring, det gør ikke så meget, jeg har min bærbar med da jeg skal bo i Scotland i et halvt år, så den skal jeg sq ha med mig\nDato : 05-01-06 18:02\nSå tag et samsung A7.\nKanon flotte billeder, det tager... kan sende dig nogen, hvis du går ind på www.golfhouse.dk og trykker kontakt, send mig en mail og jeg sender billeder som svar.\nps. det bliver ike porno he he\nDato : 05-01-06 18:10\njeg vil foreslå dig, at du først prøver at stå med app. i hånden, om det føles rart og "styrbart" og er knapperne nemme at bruge også men du står skudklar.\njeg forelskede mig voldsomt i et canon ixus, afsted for at købe det, men nej. det var for småt for mig.\nkøbte et canon powershot A70, som fungerer perfekt. i dag ville jeg gå efter en hurtigere model, men ellers også en canon (til enhver tid) med det samme håndfaste greb.\nofte er det mængde af pixels, som drøner prisen i vejret. lad dig ikke forblænde af dem.\nDato : 05-01-06 18:53\nHer er der nogen som har testet camera:\nDato : 05-01-06 19:07\nJa dem har jeg kikket lidt på, men http://www.akam.dk/ er faktisk også rimelig god.\nMen jeg tænkte lige..hvor finder man priser på det samsung A7? Jeg syns ik jeg kan finde det på edbpriser.dk\nDato : 05-01-06 19:11\nSkal du absolut vælge Canon (godt valg i mine øjne - også nævnt at jeg er Canon mand) + at hvis det skal ligge i 2500 klassen, så skal du vælge Canon Powershot A610 som i øvrigt ligger rigtigt godt i hånden - hvilket også er beskrevet i Datatid's test (omtalt tidligere)... læs den for pokker inden du bestemmer dig.\nDato : 05-01-06 19:19\nHAHA...ja tak, det skal jeg da nok gøre. Da jeg også selv har været i forretning, hvor vi solgte Canon, så jeg kan rigtig godt lide dem\nMen giver lige det kamera en chance, ku være sejt hvis det var bedre end IXUS 50...men selvom man ikke får vildt seje kameraer for 2000 kr, men man sku gerne ku få et der er rimelig sejt og som holder i flere år.\nDato : 05-01-06 19:25\nenig med clan 19:11\nville selv vælge enten A520 eller A610\nDato : 05-01-06 19:59\nJeg har både Kodak og Canon, dog ikke lige de nævnte modeller.\nMen Canon er god kvalite, nok det bedste af de tre dert. (De øvrige du nævner er dog heller ikke så dårlige)\nDet med hurtigheden, afhænge jo af hvordan du indstiller kameraet, men hvis du ikke har så meget øvelse i det, og regner med at bruge autofunktione, er Kodak godt nok noget hurtigere end Canon. I hvert fald dem jeg har.\nMen nu er jeg ikke klar over hvordan du får adgang til at oplade batterierne i kameraet.\nMåske er det en fordel, hvis det er et til almindelige batterier, hvor man bare lige kan købe en pakke ekstra hvis det mangler strøm.\nHvis det er med indbygget specialbatteri, er du jo afhængig af at være i nærheden af en stikkontakt i nogen timer for at lade det op igen.\nRøde øjne, der er en rødøjereduktion som det er muligt at stille i blitzen, men helt effektivt er det ikke. Men et fotobehandlingsprogram klarer den sag.\nDato : 05-01-06 20:41\nNæææ..er ik så træner i at tage billeder, har aldrig rigtig gjort så meget i det..men når jeg skal derover, så bliver jeg næsten nødt til at tage nogle billeder, ikke mindst af pigerne derover, hvis jeg kan finde nogle der er kønne\nMen jeg ved ik helt med batterierne, jeg har altid tænkt på at jeg vil have et med special-batteri i, men nu kommer jeg lidt i tvivl, da jeg kan se at Canon PowerShot A610 kører på AA-batterier. Kan de godt holde lige så længe som special-batterierne? Jeg kan nok godt komme til at oplade dem, men hvis jeg skal på tur rundt omkring, så kan det måske bliver svært med opladningen, så kunne det jo være mega smart bare at købe nogle nye i en eller anden kiosk....\nTjaa...de røde øjne...det problem er der vist altid kan jeg se..men det er ingen problem at fjerne..har en cand.merc. i photoshop ..\nDato : 05-01-06 20:54\nhmm mig = forvirret..jeg får en masse mails om at folk skriver flere indlæg ..men jeg kan ikke se dem....hvordden ka det være?\ndu kan spare meget på batterierne, hvis du undlader at bruge f.eks. displayet (som jeg er vild med, men kun bruger, når jeg har lejlighed til at skifte batterier ud nu og her). har to sæt i brug ad gangen. sørg også for en god oplader.\nDato : 05-01-06 22:25\nDu har næsten truffet dit valg. - Men inden du køber det, så find et sted hvor du kan få lov til at holde det i hånden, og mærke at det ligger godt, og at det er nemt at betjene, selv om du har det for øjet.\nEn opløsning på 4 til 5 Mpix er rigeligt til almindelige foto indtil A4 størrelse. Alt over det kræver at du har behov for store forstørrelser (OK kønne piger i fotostater) - Jo flere Mpix jo mere fylder de. 5 Mpix fylder typisk 1,5 til 2,5 Mb alt efter detaljer i motivet (i JPG)\nForsøg at få et med ret god zoom, især når der skal fotograferes KØNNE piger\nGå så efter et med AA batterier. Her kan du både køre med opladelige batterier og standard. - Det kan dog tage en del billeder på en opladning, hvis du husker at slukke i de lange pauser. - Du kan jo altid købe en 8 eller 12 stks pakke Duracell, og have dem i reserve.\nEn god og hurtig batterilader, der kan køre både 110 og 220 volt, så den er universal, er en god ting i tasken.\nJeg har selv valgt udstyr, så det er universalt, uanset hvilken strøn der måtte være til rådighed, både til kamera, lader og travelsidk. Selv laderen kan også tilsluttes 12 volt i bil. Så den skulle vvære sikker nok.\nArrrh..vil nu ik sige jeg helt har bestemt mig...er stadig meget i tvin\nMen det er rigtigt det med batterierne, selvfølgelig skal man sikre sig gode genopladelige batterier og oplader og det hele...selvom jeg stadig er meget i tvivl om det med almindelige batterier i et kamera.\nTror faktisk jeg var inde og kikke på det Canon PowerShot A610 her i dag (kikkede på mange forskellige), men var det ikke rimelig stort, ihvertfald for stort til min lomme? (har almindelig størr. lommer .)..\nJeg kom også til at tænke på Fuji eller Olympus?\nKender mange der har Olympus, de er vist pænt gode..nogle der kender nogle modeller i den rigtige prisklasse?\nOgså er der Fuji..der har jeg set på et, kan bare ikke huske hvad det hedder. Det er et lille sort et, med 5 mpx, en dockinstation, osv. ..men fik at vide et sted at det faktisk bare var et restparti, som japan-photo skal af med..ved ikke om det er godt at købe sådan et? Og ved ikke om det er så godt....\nDato : 06-01-06 15:00\nEt kamera bliver under alle omstændigheder gammelt med tiden, så om du køber et nyt eller et nyt der har ligget for længe på hylderne, mener jeg ikke har den store betydning. Der er garanti på begge.\nNår bare det har de funktioner og ting der lever op til dine forventninger og ønsker, så er der ikke noget forgjort i at du måske kan spare en del penge på det.\nVil du have det sidste nye, så kan du vente i en evighed.\nEt løst kamera i lommen har jeg dårlige erfarringer med, så det bør være i en taske af en eller anden art.\nDiverse snavs og andet lommegodt, kan nemt snige sig ind i de bevægelige dele, især omkring optikken. Så det vil jeg fraråde!\nDet med en dockinstation, er kun en salgsfidus. Den fylder i rejsebagagen, og du vil kun bruge den i starten. - Jeg kender flere der har en sådan, og den står gemt væk, fordi der findes andre og mere forbrugsvenlige måder at lade og overføre billeder på.\nDato : 06-01-06 18:18\nMit Canon (Powershot A 40) bruger 4 alm. AA batterier.\nOg Genopladelige batterier holder uden problemer til at tage ca 250 billeder, også selv om jeg altid har displayet tændt.\nDer er en funktion på kameraet der gør, at hvis du går rundt med det tændt, så slukker det selv efter et par minutter for at spare strøm.\nOg alm. batterier, der er Duracell de bedste.\nIngen diskussion om det. I øvrigt er Duracell et af de eneste produkter hvor jeg plejer at sige, at reklamerne ikke overdriver\nDe holdre næsten lige så længe som de genopladelige, hvorimod forsøg med andre billige batterier, Sony, Alkaline, Hellesen og hvad de ellers hedder, bare ikke dur.\nOfte kan de knap nok tænde for kameraet før de er brugt op.\nM.h.t. indbyggede batterier, så er de temmelig dyre at udskifte, fra 200 og opefter alt hvilket kamera det er til.\nOg de er altså sarte, medmindre man bruger kameraet hele tiden og sørger for altid at holde dem opladet.\nHvis man f.eks. gemmer kameraet væk i et stykke tid uden at huske at lade batteriet helt op og pille det ud af apparatet, måske bare i et par måneder, er det meget sandsynligt, at batteriet bare er ødelagt og ikke kan holde strøm igen, eller i det hele taget vil tage imod strøm, uanset hvor meget man lader på det.\nHam jeg bor sammen med, har lige måttet bestille batterier hjem til 2 kameraer af samme årsag\nDato : 06-01-06 20:16\nNår man gemmer batterier for en længere periode, skal de lades op inden de lægges til side.\nNår et batteri ikke lader sig lade op, selv om det ikke er så gammelt, skyldes det at det er så afladet, at det polvender, hvilket vil sige at plus og minus bytter plads. Så er batteriet for alvor dødt.\nDe dyre speciel batterier er oftest Litium eller Ion batterier. De skal også lades op, før de gemmes bort.\nHoldbarheden af et batteri i drift, og hvor mange billeder det kan klare, før det er fladt, afhænger af hvilket kamera det sidder i, for der er en del forskel på strømforbruget.\nDet med Duracell er rigtigt nok, og de er blevet bedre med årene. - I mine gamle smalfilmdage, kunne jeg med standard batterier optage 4 film á 3½ minut (super 8). Hellesens gule motor batterier kunne klare 8 film og Duracell klarede mellem 15 og 16 film. Så det siger lidt om batterier den gang.\nDato : 16-01-06 21:35\nCANON det er det bedste!!\nDato : 16-01-06 22:19\nHej forresten..havde helt glemt mit indlæg herinde\nMange tak for hjælpen, men har faktisk bestemt mig..vælger ikke nogle af dem.\nEn sælger kom til at vise mig et "Richo R2", for en uge siden og jeg var solgt. Det er da nok alligevel verdens fedeste kamera! ....\nSå det bliver nok det...engang når jeg får det bstilt\nDato : 17-01-06 17:22\nJamen dog, så har vores anstrengelser været forgæves!\nSå du skylder en fyldestgørende beretning om det nye kamera, når du får det i hånden, for vi er sikkert alle nysgerrige\nDato : 17-01-06 17:36\nNej nej, de er slet ik forgæves Alle har skam været til god hjælp, generel viden er ikke unyttigt\nMen det kan du dælme tro, jeg skal nok sige hva jeg mener om kameraet, regner med at bestille det i aften/morgen tidlig\nHar lige købt mit nye Richo R2 - rimelig sejt kamera!\nJeg fik kameraet, 512 SD-ram og et etui for 2700, nede i byen. Jeg kunne få det til ca 2500 på nettet, men den rare mand i butikken ville gerne gå ned til 2700 (han ville have 2500 for bare kameraet), så slap jeg for at bestille over nettet og jeg syns det er lidt bedre at have købt det i en butik i nærheden\nMen fik da kameraet og det er somsagt rimelig sejt. Det er lynhurtigt til at tage billeder, nogle gange lidt sløvt, men det er også fordi den skal regne flash ud osv. Men ellers ka jeg ikke se nogle ting på det som man ikke kan læse på anmeldelsen af det, på www.akam.dk.\nNogle gange syns jeg, det er lidt sjovt at tage billeder med når ting er i bevægelse..så rykker den helt rundt på farverne, f.eks. bil-lygter..det ved jeg ikke rigtig hvorfor, det kan være at man kan indstille den til det.....men ellers tror jeg, at jeg er lidt skuffet over billederne, den tager. Ikke fordi de er dårlige! Slet ikke! Men det er bare ikke noget overraskende godt, jeg havde håbet på lidt mere når den har så god en linse, med bred-vinkel og det hele. Men den får godt nok mere med, end et normalt digitalkamera. Så billederne er faktisk rimelig gode, så jeg skal ikke klage.\nEllers hvis jeg skal sige noget om det, så er det lidt tungt og en anelse større end f.eks. Pentax S6/Canon Ixus 50..men det er ik mere end hvad jeg kan leve med, også har man også den vilde zoom på den! Den kan godt nok zoome meget også er det rigtig fedt at den både kan køre på litium batteri og alm. aa-batterier..det system det virker rigtig godt!\nMen generelt ser det ud til at det er et godt kamera, til mine behov ihvertfald. Det er pga. den linse, zoom, størrelsen, batteri-systemet og batteri-levetiden, at jeg har købt det. Det kan en masse sjove ting osv. Så jeg håber, at jeg bliver ved med at være glad for det, men det må tiden vise...det er bare svært at vælge, der er så mange kameraer og modellerne bliver hele tiden udskiftet, så der går ik andet end en uge, så er der en bedre model. Men bare det her holder, mens jeg er på tur i Scotland, så går det nok....\nDato : 19-01-06 16:52\nFint... Lukker du så spørgsmålet?\nDato : 19-01-06 16:55\nøhh ja ja.... skal nok...\nDato : 19-01-06 16:56\nDato : 19-01-06 21:16\nNår du skriver at det flytter rundt på farverne, så skyldes det i det nævnte tilfælde med billygter, at dette lys indholder et langt række af spektrets farver. Men da lys i forskellige farver, er lys med forskellig hastighed, vil du sikkert opdage, at det deler sig ud i regnbuens farver.\nDette er helt normalt for digitale billedchips, til forskel på almindelig filmstrimmel. - Lukkerhastigheden er da også nedsat i forhold til almindelig dagslysoptagelser.\nJeg håber at du bliver lige så glad for dit nye kamera, som jeg er for mit (nr. 3 digi) - Jo det er jeg helt sikker på at du bliver. Du har jo valgt et kvalitetskamera fra starten.\nIndlæg : 6385198